title: Maonanit

text: Maonanin kielen lisäksi maonanit puhuvat usein kiinaa ja/tai zhuangia. Maonanit harjoittavat taolaisuutta, buddhalaisuutta ja esi-isien palvontaa. Han-kiinalaisesta esi-isien palvonnasta poiketen maonanit palvovat myös naispuolisia esivanhempiaan. Maonanit ovat maanviljelijöitä ja he kasvattavat esimerkiksi maissia, riisiä, tupakkaa ja vehnää. Ennen kommunistien tuloa valtaan vuonna 1949 suurin osa maonaneista ei omistanut itse maata, vaan he työskentelivät suuremmilla tiloilla, tai vuokraviljelijöinä.


title: Tatjana

text: Tatjana tai Tatiana on naisen etunimi. Nimi on alkujaan roomalaisen Tatianus-nimen naispuolinen vastine, ja Tatianus taas on muunnos nimestä Tatius. Nimen on tehnyt suosituksi Aleksanteri Severuksen aikana marttyyrikuoleman kärsinyt roomalainen Pyhä Tatiana Nimi on yleinen varsinkin Venäjällä, ja kyrillisin kirjaimin se kirjoitetaan "Татьяна". Tatjana-nimen muunnoksia ovat myös Taina ja Tanja.


title: Tatjana

text: Suomessa nimi Tatjana on Väestörekisterikeskuksen tietojen mukaan annettu vuoden 2016 loppuun mennessä 1905 ja Tatiana 2603 henkilölle.


title: Tatjana

text: Tatjanan nimipäivä on ortoksinen kalenterin mukaan 12. tammikuuta,


title: Holm-luokka

text: Holm-luokka on Tanskan laivaston kuuden aluksen muodostama tutkimusalusluokka, jonka alukset on otettu palvelukseen 2006-2008. Luokan kaksi ensimmäistä alusta ovat tutkimusaluksia, kaksi seuraavaa ovat kadettien koulutusaluksina ja kaksi viimeistä alusta valmistuivat kauko-ohjattavina miinanraivausaluksina.


title: Juha Hämäläinen

text: Juha Hämäläinen oli lokakuussa 2014 Suomen 35. yleisin kutsumanimen ja sukunimen yhdistelmä. Se sisältää Suomen kolmanneksi yleisimmän kutsumanimen ja Suomen kuudenneksi yleisimmän yleisimmän sukunimen. Wikipedian merkittävyyskynnyksen ylittäviä Juha Hämäläisiä ovat:


title: Dongit

text: Dongit ovat yksi Kiinan virallisesti tunnustamista 55:tä etnisestä vähemmistöryhmästä. Vuoden 2000 väestönlaskennan mukaan heitä oli yhteensä 2 960 293, ja he asuvat pääasiassa Guizhoun ja Hunanin provinsseissa sekä Guangxin autonomisella alueella. Dongin kieli kuuluu thailaisiin kieliin.


title: Dongit

text: Dongin ja zhuangin kielien samankaltaisuuksien perusteella on päätelty, että molemmat ryhmät polveutuvat samasta kantaryhmästä. Kokonaan omana ryhmänään dongit ilmaantuivat historiankirjoihin 900-luvulla Song-dynastian aikana. Nykyisille alueilleen he muuttivat 1200-luvulla mongolien hyökkäyksien sinne ajamana. Kiinan kommunistihallinto loi pyrkiessään parantamaan valtion suhteita suurempiin vähemmistöihin dongille vuonna 1958 latinalaisiin aakkosiin perustuneen kirjaimiston, mutta sen käyttö jäi vähäiseksi. Dongit ovat pohjoisimmilla asuinalueillaan sekoittuneet voimakkaasti han-kiinalaisiin, kun taas etelässä he ovat säilyttäneet omaleimaisuutensa paremmin.


title: Dongit

text: Vaikka osa dongien asutuksista ylittääkin useamman tuhannen asukkaan rajan, suurin osa heistä asuu parinkymmenen talon kylissä. Talot ovat tavallisesti kaksikerroksisia yläkerroksen toimiessa perheen asuinalueena. Alakerros toimii puolestaan varastona esimerkiksi polttopuulle sekä karjan suojana. Talojen ohella tavallisia dongien rakennelmia ovat kivestä rakennetut ja tiilikatoin katetut sillat. Dongit ovat maanviljelijöitä, ja he kasvattavat esimerkiksi tupakkaa ja puuvillaa, jota myydään muualle muiden tuotteiden vastineeksi. Omaan käyttöönsä he kasvattavat myös vehnää, maissia ja riisiä. Dongit viljelevät tavallisesti vuoristolaaksoja, kun taas ylempiä rinteitä viljelevät samoilla alueilla miaot.


title: Dongit

text: Suurin osa dongeista harjoittaa edelleen perinteistä animistista uskontoaan. Kiinan hallinto pyrki kitkemään perinteisen uskon harjoituksen kulttuurivallankumouksen aikana, mutta sen päätyttyä uskonnon harjoittamista jatkettiin edelleen.


title: Diana-luokka (partioalus)

text: Diana-luokka on Tanskan laivaston kuuden aluksen muodostama partioalusluokka, jonka alukset on otettu palvelukseen 2007-2009.


title: Frances O’Connor

text: Frances O’Connor voi tarkoittaa seuraavia:


title: Ampumahiihto talviolympialaisissa 2014 – sekaviesti

text: Sekajoukkuekilpailu kuului ampumahiihdon kilpailuohjelmaan talviolympialaisissa 2014. Kyseessä oli ensimmäinen kerta, kun sekajoukkuekilpailu järjestettiin olympiatasolla.


text: Kilpailussa naiset hiihtivät ensin kaksi kuuden kilometrin pituista kahden ammunnan osuutta. Tämän jälkeen miehet hiihtivät kaksi 7,5 kilometrin niin ikään kahden ammunnan osuutta.


text: Kilpailu pidettiin 19. helmikuuta 2014 Maasto- ja ampumahiihtokeskus Laurassa.


text: Kilpailu alkoi kello 18:30.


title: Knud Rasmussen -luokka

text: Knud Rasmussen -luokka on Tanskan laivaston kahden aluksen muodostama partioalusluokka, jonka alukset on otettu palvelukseen 2008-2009.


title: Lisut

text: Lisut ovat etninen ryhmä Kiina lounaisosissa, Intian koillisosissa, Thaimaassa ja Burmassa. Suurin keskittymä lisuja on Kiinan Yunnanissa. Lisut jakautuvat useisiin eri alaryhmiin, jotka eroavat toisistaan niin kieleltään kuin kulttuuriltaankin. Lisun kieli kuuluu tiibetiläis-burmalaisiin kieliin.


title: Lisut

text: Lisujen perinteen mukaan he tulivat nykyisille alueilleen Tiibetin ylängöiltä. Kiinalaisissa lähteissä heidät mainitaan 600-luvulta lähtien osana eteläisiä barbaarikansoja. Lisujen historiaa onkin leimannut jatkuva sodankäynti heidän alueilleen levinneitä han-kiinalaisia vastaan. Mongolit valloittivat lisujen alueet vuonna 1253 ja vuosisadan kestäneen mongolivallan aikana alueelle muutti mongolisotureita, jotka naivat paikallisia sekoittuen heihin. Han-kiinalainen Ming-dynastia kukisti mongolivallan Lounais-Kiinassa vuonna 1368. Samoin kuin mongolienkin Ming-dynastian mukana lisujen alueelle tuli sotilaita, jotka sekoittuivat edelleen paikallisiin. Lisuja hallittiin keskusvallan asettamien lisupäällikköjen kautta.


title: Lisut

text: Xinhai-vallankumouksen myötä keskushallinto romahti ja valtaan nousivat paikalliset vaikuttajat. He rikastuivat myymällä oopiumia Kiinan markkinoille ja lisusotajoukot hyökkäsivät han-kiinalaisten asutuksiin ryöstellen ja ottaen orjia. Kiinan kommunistit palauttivat järjestyksen vuonna 1949 kieltämällä orjuuden ja oopiumin, sekä toteuttamalla maauudistuksen. Lisut tekivät vastarintaa tosin epäonnistuen. 1800- ja 1900-luvujen levottomuudet ajoivat useita satoja tuhansia lisuja Intian, Burman ja Thaimaan puolelle.


title: Lisut

text: Monet lisut ovat sulautuneet laajempaan yhteiskuntaan, mutta useat sadat tuhannet asuvat yhä perinteisissä kylissään. Kylät sijaitsevat tavallisesti kukkuloilla, joita on ollut helppo puolustaa hyökkääjiä vastaan. Kiinan puolella lisut kasvattavat esimerkiksi riisiä, hirssiä ja maissia. Etelämpänä kuten Thaimaassa kasvatetaan myös edelleen oopiumia. Puuvilla ja hamppu ovat olleet aikanaan merkittäviä viljelyskasveja, mutta niiden käyttö on vähentynyt kun vaatteita on alettu ostaa muualta. Lihaa saadaan sioista ja kanoista.


title: Lisut

text: Lisujen vaikeakulkuinen asuinalue on johtanut heidän jakautumiseensa useisiin eri alaryhmiin, joita ovat esimerkiksi anungit, che-nungit, lasawit, lisot, loisut, lusut ja sishawit. Ulkopuoliset ovat jakaneet lisuja myös eri ryhmiin heidän vaatetuksensa perusteella esimerkiksi mustiin ja valkoisiin lisuihin. Lisut jakautuvat eri klaaneihin, jotka ylittävät usein myös eri alaryhmien rajat. Lisut harjoittavat animismia ja esi-isien palvontaa. Osa on lähetyssaarnaajien myötä myös kääntynyt kristinuskoon.


title: O-Dinitrobentseeni

text: o-Dinitrobentseeni eli 1,2-dinitrobentseeni (CHNO) on bentseenin nitrattu johdannainen. Yhdistettä voidaan käyttää analyyttisessä kemiassa reagenssina. o-Dinitrobentseeni on m- ja p-dinitrobentseenien isomeeri.


title: O-Dinitrobentseeni

text: Huoneenlämpötilassa o-dinitrobentseeni on valkoista tai väritöntä kiteistä ainetta. Yhdiste ei käytännöllisesti katsoen liukene kylmään veteen, mutta liukoisuus kasvaa veden lämpötilan kasvaessa. Paremmin o-dinitrobentseeni liukenee orgaanisiin liuottimiin kuten etanoliin, dietyylieetteriin, etyyliasetaattiin, kloroformiin ja bentseeniin. Yhdiste voi reagoida nukleofiilien kuten hydroksidi-ionien tai ammoniakin kanssa substituutioreaktiolla. Tämä reaktio tapahtuu todennäköisesti radikaalimekanismilla. o-Dinitrobentseeni voidaan pelkistää o-nitroaniliiniksi tai o-fenyleenidiamiiniksi vedyttämällä.


title: O-Dinitrobentseeni

text: Nitrattaessa nitrobentseeniä muodostuu dinitrobentseenien seos, jossa on pääasiassa m-dinitrobentseeniä ja vain vähän muita isomeerejä. Tämän vuoksi o-dinitrobentseeniä valmistetaan hapettamalla o-nitroaniliinia tai natriumnitriitin ja o-nitroaniliinin diatsoniumsuolan välisellä reaktiolla.


title: O-Dinitrobentseeni

text: Eräät metallit kuten alumiini, sinkki, magnesium, lyijy ja tina reagoivat alkalimetallihydroksidiliuosten kanssa vapauttaen vetyä. Vety pelkistää o-dinitroaniliinin violetiksi alkalimetallisuolaksi ja tätä reaktiota voidaan käyttää näiden metallien osoittamiseen.


title: Annie (vuoden 2014 elokuva)

text: Annie on vuonna 2014 ensi-iltansa saanut Will Gluckin ohjaama musikaalikomedia. Sen pääosissa ovat Quvenzhané Wallis, Jamie Foxx, Rose Byrne, Bobby Cannavale ja Cameron Diaz.


title: Annie (vuoden 2014 elokuva)

text:
New Yorkin pormestariehdokas pohatta Will Stacks tekee kampanjaliikkeen ja adoptoi Annien, joka on aiemmin ollut ilkeän kasvattiäidin neiti Hanninganin hoiteissa. Annien oikeat vanhemmat ovat hylänneet Annien, mutta samalla luvanneet hakea tytön takaisin, kun pystyvät. Juuri kun Will tajuaa pitävänsä innokkaasta Anniesta, ilmoittaa hänen apulaisensa Annien vanhempien löytyneen. Kun Annie istuu vanhempiensa autossa matkalla lentokentälle, hän tajuaa, että vanhemmat ovatkin vain näyttelijöitä, jotka Will Stacks on palkannut päästäkseen eroon Anniesta. Lopuksi kuitenkin selviää, että Will Stacks ei mitenkään liity tähän juttuun, vaan hänen apulaisensa on pyytänyt näyttelijät hankkimaan Annien pois, jotta Will pääsisi pormestarikisi ja hän saisi palkkansa.
Tarinan loputtua Will eroaa pormestarin haaveista ja keskittyy perheeseensä.


title: Jamal Blackman

text: Jamal Clint-Ross Blackman (s. 27. lokakuuta 1993 Lontoo, Englanti) on englantilainen jalkapallomaalivahti. Hänen pelaajaoikeutensa ovat Englannin Valioliigassa pelaavan Chelsean omistuksessa mutta hän on jo useamman vuoden pelannut lainasopimuksilla muissa seuroissa, kaudella 2018–2019 Leeds Unitedissa.


title: Jamal Blackman

text: Blackman nousi Chelsean edustusjoukkueeseen aloitettuaan seurassa alle 13-vuotiaiden joukkueessa. Hän oli ykkösmaalivahti, kun Chelsea voitti FA Youth Cupin kaudella 2011–2012. Saman kauden aikana Blackman alkoi harjoitella ykkösjoukkueen kanssa. Chelsea antoi hänelle kauden päätteeksi Mestarien liigan kultamitalin, vaikkei hän ollut kilpailussa kertaakaan kokoonpanossa.


title: Jamal Blackman

text: Kesällä 2014 Blackman solmi Chelsean kanssa viisivuotisen jatkosopimuksen. Kauden 2014–2015 alla hänet lainattiin Englannin mestaruussarjan Middlesbroughiin. Blackman teki ensiesiintymisensä virallisessa miesten ottelussa, kun Middlesbrough kohtasi Liigacupissa Liverpoolin. Tasapeliin päättyneessä ottelussa pelattiin Englannin ammattilaistason historian suurimaalisin rangaistuspotkukilpailu, jossa hän onnistui itsekin maalinteossa. Middlesbrough kuitenkin hävisi rangaistuspotkukilpailun 13–14. Mark Schwarzerin lähdettyä Chelseasta tammikuussa 2015 Blackman kutsuttiin lainaltaan takaisin Chelsean kolmosmaalivahdiksi.


title: Pyhä Tatiana

text: Pyhä Tatiana Roomalainen (myös Tatjana, Tatienne, Martina tai Rooman Tatiana) oli 200-luvulla elänyt roomalainen kristitty diakonissa, joka kärsi marttyyrikuoleman Aleksanteri Severuksen hallitessa.


title: Pyhä Tatiana

text:
Legendan mukana Tatiana oli roomalaisen virkamiehen tytär. Hänen isänsä oli salaa kristitty ja kasvatti tyttärensä
kristityksi. Tatianasta tuli kirkon diakonissa. Se oli kuitenkin vaarallista, ja eräänä päivänä lakimies Ulpianus
vangitsi Tatianan ja yritti pakottaa hänet uhraamaan Apollolle. Tatiana rukoili, ja pian tuli maanjäristys, joka tuhosi Apollon patsaan ja osan temppelistä.


title: Pyhä Tatiana

text:
Tatiana tehtiin tällöin sokeaksi, ja häntä tuoskittiin kaksi päivää, kunnes hänet vietiin sirkukseen ja heitettiin
nälkäliselle leijonalle. Mutta leijona ei syönyt häntä, vaan meni makuulle hänen jalkojensa viereen. Tämä johti siihen,
että julistettiin kuolemantuomio, ja sen jälkeen, kun Tatianaa oli kidutettu, hänen kaulansa katkaistiin miekalla
12. tammikuuta vuonna 225 tai 230.


title: Pyhä Tatiana

text: Tatianaa kunnioitetaan pyhimyksenä, ja hänen muistopäivänsä on sekä itäisessä että läntisessä kristikunnassa 12. tammikuuta., joissakin kalentereissa kuitenkin 30. tammikuuta. Niissä ortodoksisissa kirkoissa, joissa juhlapäivät yhä määräytyvät vanhan juliaanisen kalenterin mukaan, muistopäivä sattuu kuitenkin gregoriaanisen kalenterin mukaan tammikuun 25. päiväksi. Pyhän Tatianan aikaansaamien ihmeiden kerrotaan käännyttäneen monia ihmisiä kristinuskoon.


title: Pyhä Tatiana

text: Kirkollisessa taiteessa hänet kuvataan pitkässä kaavussa, usein leijonien kanssa.


title: Pyhä Tatiana

text: Pyhä Tatiana on opiskelijoiden suojeluspyhimys. Venäjällä, Valko-Venäjällä ja Ukrainassa Tatjanan päivä, joka tunnetaan myös "opiskelijoiden päivänä", on yleinen juhlapäivä.


title: Pyhä Tatiana

text:
Tatianan elämäkerran samankaltaisuus Pyhän Martinan ja Pyhän Priscan kanssa on saanut
jotkut tutkijat epäilemään, että kyseessä olisi todellisuudessa sama henkilö tai että samankaltaiset hagiografiat olisi jälkeenpäin liitetty heihin kaikkiin. Martinan tai Tatianan kunniottamisesta pyhimyksiä roomalaisaikana ei ole luotettavaa tietoa, ja Prisca (tai Priscilla) on vaikea tunnistaa.


title: Ampumahiihto talviolympialaisissa 2014 – naisten 4 × 6 km viesti

text: Naisten 4 x 6 kilometrin viesti kuului ampumahiihdon kilpailuohjelmaan talviolympialaisissa 2014. Kilpailu pidettiin 21. helmikuuta 2014 Maasto- ja ampumahiihtokeskus Laurassa.


text: Ukraina voitti saaden ensimmäisen kultamitalinsa ampumahiihdosta. Kyseessä oli maan ensimmäinen olympiakulta talvikisoista 20 vuoteen. Hallitseva mestari Venäjä tuli toiseksi ja Norja kolmanneksi.


text: Kilpailu alkoi kello 18:30.


title: Ampumahiihto talviolympialaisissa 2014 – naisten pikakilpailu

text: Naisten 7,5 kilometrin pikakilpailu kuului ampumahiihdon kilpailuohjelmaan talviolympialaisissa 2014. Kilpailu pidettiin 9. helmikuuta 2014 Maasto- ja ampumahiihtokeskus Laurassa.


text: Kilpailun voitti hallitseva mestari, Slovakian Anastasija Kuzmina. Ukrainan Vita Semerenko kolmanneksi.


text: Hopeaa kilpailussa voittanut Venäjän Olga Viluhina hylättiin myöhemmin dopingrikkeiden vuoksi ja hän joutui luopumaan hopeamitalistaan. Venäläisistä hylättiin dopingin vuoksi myös Jana Romanova ja Olga Zaitseva.


text: Kilpailu alkoi kello 18:30.


title: Sex Tape – kadonneen videon metsästys

text: Sex Tape – kadonneen videon metsästys () on vuonna 2014 ensi-iltansa saanut Jake Kasdanin ohjaama yhdysvaltalainen komediaelokuva.


title: Sex Tape – kadonneen videon metsästys

text: Elokuva oli ehdokkaana vuoden 2014 Golden Raspberryn eli Razzie-palkinnon saajaksi, missä palkitaan vuosittain vuoden huonoimmat elokuvat.


title: Sex Tape – kadonneen videon metsästys

text: Annien ja Jayn suhde alkoi kiihkeänä, mutta kahden lapsen ja kymmenen avioliittovuoden jälkeen liitto on kiihkoton ja arkipäiväinen. Huomatessaan tämän he päättävät tehdä videon, missä käyvät läpi kaikki "Rakasta hellästi" -kirjan asennot. Video päätyy lahjaksi annettujen iPadien kautta monille ystäville ja jopa postinjakajalle. Anniella ja Jaylla on vain vähän aikaa yrittää estää muita näkemästä tätä videota.


title: Rahapelitutkimus

text: Rahapelitutkimus on tieteellistä tutkimusta, jonka kohteena ovat rahapelit. Muun pelitutkimuksen tavoin rahapelitutkimus on hyvin monitieteistä. Tutkimusta tehdään niin psykologian, yhteiskuntatieteiden kuin taloustieteiden sekä historian tutkimuksen näkökulmista.


title: Rahapelitutkimus

text: Suomessa rahapelitutkimuksen ensimmäinen vaihe oli 1990-luvulla. Tiedon tarvetta selvitettiin aluksi ”täsmätutkimuksilla”, koska rahapelaamisesta tiedettiin vähän suhteessa rahapelaamisen suosioon ja näkyvyyteen. Syitä tutkimuksen vähäisyyteen oli suomalaisen tieteen positivistinen perinne. Tutkimuksen suuntautumista selittivät poliittiset linjaukset ja arpajaislaki, joten suurin osa rahoista meni ongelmien ja ehkäisemisen tutkimukseen. Tutkimus siis kohdistui vain pieneen vähemmistöön kaikista pelaajista. Tutkimuksissa tutkittiin lähinnä, miten ihmiset pelaavat ja millaisia ongelmia heillä on. Tutkimus keskittyi yksilöihin tai pieniin ryhmiin, sosiaalipoliittisesta- ja kansanterveydellisestä näkökulmasta. Tutkimuksiin otettiin mallia alkoholitutkimuksista, joiden sopivuutta ei arvosteltu tarpeeksi kriittisesti. Tuloksia raportoitiin lähinnä kuvailevasti ja syitä, seurauksia ja merkityksiä ei pohdittu julkisesti. Myös yksityispuolella suoritetut tutkimukset olivat lähinnä tarkoitettu yrityksien omaan käyttöön auttamaan liiketoiminnallisia tavoitteita.


title: Rahapelitutkimus

text: Tilanne alkoi muuttua 2000-luvun jälkipuoliskolla, jolloin määrällistä tutkimusta alkoi olla tarpeeksi ja tutkimuksen taso koettiin riittämättömäksi. Aihe oli Suomessa ajankohtainen, joten se kiinnosti nuoria tutkijoita, jotka alkoivat kritisoida aiempia asetelmia. Aihetta alettiin opettaa yliopistoissa, ja rahoittajaorganisaatioiden perustaminen varmistivat, että tutkimus oli riippumatonta viranomaisista ja yksityisistä yrityksistä. Näin ollen tutkimuksen kohteet monipuolistuivat ja eri tieteiden välinen tutkimus yleistyi. 2010-luvulla rahapelitutkimus on laajinta sektoritutkimuslaitoksissa ja Helsingin, Tampereen ja Jyväskylän yliopistoissa.


title: Rahapelitutkimus

text: Valtaosa rahapelaajien tutkimuksesta on keskittynyt ongelmapelaamisen tutkimukseen lähinnä psykologian ja rahapelien sosiaalisten vaikutusten näkökulmista. Tutkimuksissa on keskitytty rahapeliriippuvuuteen ja siihen, missä vaiheessa rahapelaamisesta tulee ongelmallista. Tutkimuksen apuna käytetään usein yhdysvaltalaista mielenterveyden ja käyttäytymisen häiriöiden diagnosointiin käytettävää DSM-järjestelmää.


title: Rahapelitutkimus

text: Rahapelien pelaaminen kasvoi paljon 2000-luvulla. Tekniikan kehitys ja rahapeliautomaattien määrän kasvu tekivät pelaamisesta entistä helpompaa. Rahapelien saatavuuden kasvun ja ongelmapelaamisen kasvun välille ei ole onnistuttu luomaan selvää yhteyttä. Tutkimusten tulokset ovat ristiriitaisia ja molempien puolien kannattajille löytyy argumenttinsa. Rahapelimarkkinoiden kasvun myötä sen merkitys ja kiinnostavuus tutkijoiden keskuudessa on kasvanut.


title: Rahapelitutkimus

text: Suomessa rahapelitutkimuksen media- ja yhteiskunnallisen näkyvyyden sekä rahapelitutkimuksen kasvuun merkittävä syy oli sosiaali- ja terveysministeriön saama tehtävä seurata ja tutkia ongelmapelaamista. Tätä tutkimusta tuettiin suomalaisilta rahapeliyhtiöiltä kerättävillä varoilla.


title: Rahapelitutkimus

text: Myös eri sukupuolten välisiä eroja rahapelien kulutuksessa on tutkittu. Useimmiten tutkimus on keskittynyt ongelmapelaamiseen. Tutkimus on pienissä määrin myös keskittynyt sukupuolten välisiin eroihin rahapelien viihteellisessä kulutuksessa.


title: Rahapelitutkimus

text: Etnografinen tutkimus tuo rahapelitutkimukseen mukaan dialogisen ulottuvuuden ja korostaa pelaamisen ongelmattomuutta. On havaittu, että monet pokerin pelaajat ovat tavallisia ihmisiä, jotka joutuvat tekemään paljon vaivaa voittojensa eteen ja vaikka pokeri on riskipeli, niin monet ammattilaiset välttävät riskiä.


title: Rahapelitutkimus

text: Suomessa etnografisia tutkimuksia on tehty maahanmuuttajista ja mikroetnografia nettipokerin pelaajista. Maahanmuuttajien määrä on kasvanut 1990-luvulta lähtien, mutta rahapelitutkijat ovat kiinnostuneet heistä vasta hiljattain. Ensimmäinen tehtävä oli selvittää, miten maahanmuuttajat pelaavat ja mitä he siitä ajattelevat. Tutkimusta suoritettiin satunnaisille vastaajille suoritetuilla kyselyillä, haastatteluilla ja havainnoimalla. Tutkittavilta kysyttiin esimerkiksi pelaamisen motiiveista, pelaamisen herättämistä tuntemuksista ja suhtautumisesta pelaamisen.


title: Rahapelitutkimus

text: Rahapelejä ja rahapelikulttuureja voidaan tutkia myös historian tutkimuksen näkökulmista. Kortteja ja noppia hyödyntävien pelien sekä arpapelien, kuten loton, kehitys varhaisista uskonnollisista arvanheiton ja ennustamisen perinteistä ovat rahapelien historian tutkimuksen kohteita. Myös rahapelien pelivälineiden kehitys nykymuotoonsa on ollut tarkastelussa. Raha- ja uhkapelaamisen vaikutukset yhteiskunnallisiin oloihin kautta aikojen on ollut tutkimuksessa usein esillä. Valtioiden asenteet rahapelaamiseen ovat muuttuneet historian aikana. Rahapelit ovatkin olleet joissain maissa jopa kiellettyjä lailla.


title: Rahapelitutkimus

text: Yhteiskunnallista ympäristöä ja sosiaalisia verkostoja kuvataan etnografisella lähestymistavalla. Etnografisen tutkimuksen tarkoituksena on selittää, kuinka ryhmä tai yksilö ymmärtää itsensä ja ympäristönsä. Sitä tutkittaessa tutkijat osallistuvat tutkittavien elämään aktiivisena toimijana sekä havainnoivana tarkkailijana. Tutkijan osallistuminen vaihtelevat tilanteesta, tutkijasta ja tutkittavasta ryhmästä.


title: Rahapelitutkimus

text: Mikroetnografia on yksi mahdollinen tapa tutkia verkkopelaamista kulttuurisesta näkökulmasta. Rahapelitutkimuksessa mikroetnografian kohde voi olla vaikka kasino tai yksittäinen pelipöytä. Yksittäistä ihmistä tutkittaessa huomio kiinnittyy henkilön elämänhistoriaan. Menetelmää on arvosteltu, ja esimerkiksi yhtä ihmistä tutkittaessa ongelmaksi nousee tutkittavan henkilön ”normaalius”. Jotta työ voidaan yleistää, on tutkittavan muistutettava keskiarvoa mahdollisimman hyvin. On tutkijan määritelmistä kiinni, kuka täyttää nämä vaatimukset, joten tutkijat joutuvat tekemään subjektiivisia päätöksiä.


title: Rahapelitutkimus

text: Kyselytutkimukset ovat usein kvantitatiivisia, joissa aineisto on määrällistä. Rahapelitutkimuksessa tutkitaan enimmäkseen rahapelaamisen ja ongelmapelaamisen esiintyvyyttä ja yleisyyttä jossakin tutkittavassa ryhmässä.


title: Rahapelitutkimus

text: Kyselytutkimusten tukena käytetään haastatteluja ja media-aineistoja. Laadullisten tutkimusten aineisto hankitaan usein avoimena haastatteluna tai tarkempi teemahaastattelu, jossa on tarkemmin valitut osallistujat. Teemahaastattelut voivat keskittyvät usein johonkin tarkoin rajattuun alueeseen, esimerkiksi naispelinhoitajat.


title: Rahapelitutkimus

text: Muistitietoaineistoja ovat tutkittavien ihmisten kirjoittamia aineistoja tutkijoita kiinnostavista aiheista. Määritelmän ulkopuolelle jäävät esimerkiksi kirjeet ja päiväkirjat. Yleisimmät keräämistavat ovat tutkijan suorittamat haastattelut, kilpailut ja keruut. Aineiston kokoamisvaiheessa tutkittavilta voidaan pyytää myös oheismateriaalia, esimerkiksi kuvia tai muuta aiheeseen sopivaa materiaalia. Tutkimuksen kohteena ovat mikrohistoriaksi ymmärretyt ilmiöt, esimerkiksi ihmisten arki tai syrjäytyneet tai muut harvinaisemmat yhteisöt.


title: Rahapelitutkimus

text: Rahapelitutkimus on ongelmien ratkaisuun keskittynyt ala, mutta ihmisten kokemukset rahapelaamisesta ovat nousseet tärkeämmiksi. Muistitietoaineistojen merkitys nousee, sillä sen avulla voidaan tutkia aiemmin lähes täysin sivuttuja aiheita, esimerkiksi ongelmaton rahapelaaminen ja rahapelaamisen kulttuuriset, sosiaaliset ja taloudelliset ulottuvuudet.


title: Rahapelitutkimus

text: Online-aineistoja voi syntyä eri tavoin. Esimerkiksi kaikki pelaajan tekemät päätökset voidaan tallentaa. Yleensä tällainen automaattisesti syntyvä data on vain pelinjärjestäjän käytössä. Internetissä voidaan käyttää myös vanhoja tiedon keräämisen keinoja. Kyselyjen ja haastattelujen tekeminen onnistuu lähes samanlaisesti kuin verkon ulkopuolella ja niiden tekeminen on halvempaa. Verkossa on myös helpompi kerätä massiivisia aineistoja ja eri menetelmin kerättyä tietoa on helpompi yhdistellä, mutta jos aineistot on kerätty väärin, tuloksien yleistettävyys kärsii.


title: Rahapelitutkimus

text: Taloustieteilijät tutkivat hevospelaamisessa vedonlyöntimarkkinoiden trendejä ja tutkittavien tekemiä päätöksiä kvantitatiivisia menetelmiä käyttäen.


title: Rahapelitutkimus

text: Rahapelaamiseen liittyvä aineisto on lähinnä paikkatietoaineistoa. Paikkatietoaineiston avulla voidaan tutkia esimerkiksi pelikohteiden saavutettavuutta tai markkina-aluetta.


title: Rahapelitutkimus

text: Rahapelitutkimusta ohjaa aineistojen saatavuus. Aihe on monesti vaikea tavallisille ihmisille asenteiden ja aiheen yhteiskunnallisen kuvan ja merkittävyyden takia. Tästä syystä tutkijoilla voi olla ongelmia saada riittävän paljon aineistoa ja tarpeeksi hyvä laatuista aineistoa. Tiedon saaminen viranomaisilta ja yrityksiltä voi myös olla hankalaa muutamista eri syistä, esimerkiksi liikesalaisuudet tai epäluulo tutkijoita kohtaan. Rahapelaamisen sisältämät ennakkoluulot ja aiheen politisoituminen on vaikuttanut siihen että osa ennen avoimesti saatavilla olevasta tiedosta ei ole enää vapaasti saatavilla.


title: Rahapelitutkimus

text: Verkkopelaamisessa monesti peleihin liittyvät ilmiöt ja pelin sisäinen toiminta nitoutuvat usein yhteen. Verkkopelejä tutkittaessa tulee aina ottaa huomioon, mikä peli on kyseessä. Pelin ilmiöt eivät liity pelkästään sen ominaisuuksiin, joten kyseisen pelin tarkastelu, ja verkkorahapelaamisen ympäristön ymmärtäminen on tärkeää. Jotkin peleihin liittyvät asiat pysyvät samoina oltiin sitten verkossa tai fyysisessä maailmassa, joten asiaa tutkiessa ei aina tarvitse erottaa kyseisiä asioita toisistaan.


title: Rahapelitutkimus

text: Suuri osa Suomessa ja muualla maailmassa tehdystä rahapelitutkimuksesta on ongelmakeskeistä ryhmätyötä eli monitieteistä tutkimusta. Se tarkoittaa sitä, että tutkitaan yhtä asiaa, ilmiötä tai ongelmaa monista eri näkökulmista. Suurin ongelma on tieteenalojen vähäinen yhteistyö tutkimusten aikana. Usein yhteistyö keskittyy vain loppuraporttiin. Tieteidenvälisyydestä voidaan puhua kun eri tutkimukset yhdistyvät jo tutkimustyön aikana.


title: KDM Esbern Snare (L17)

text: KDM Esbern Snare (runkonumero L17) on Tanskan laivaston palveluksessa oleva Absalon-luokan fregatti.


title: KDM Esbern Snare (L17)

text: Alus tilattiin Odense Staalskibsværft Munkebosta Odensesta. Alus laskettiin vesille 21. kesäkuuta 2004 ja Tanskan pääministeri Anders Fogh Rasmussen kastoi aluksen 25. helmikuuta 2005. Se liitettiin laivastoon 18. huhtikuuta 2005 päällikkönään komentaja Stig Mayer.


title: KDM Esbern Snare (L17)

text: Alus on palveluksessa 2015.


title: Agdlek-luokka

text: Agdlek-luokka on Tanskan laivaston kolmen aluksen muodostama kutteriluokka, jonka alukset on otettu palvelukseen 1974 ja 1979.


title: Donovan (täsmennyssivu)

text: Donovan-nimisiä henkilöitä ovat:


title: Freaks

text: Freaks voi tarkoittaa ainakin seuraavia:


title: Culperin rinki

text: Culperin rinki (engl. "Culper Ring") oli vuosina 1778–1783 toiminut vakoiluverkosto, jonka majuri Benjamin Tallmadge organisoi Siirtokuntien armeijan ylipäällikölle George Washingtonille Yhdysvaltain vapaussodan aikana. Ryhmän tarkoitus oli välittää tietoja brittien hallitsemalta alueelta Washingtonin joukoille. Tallmadge kehitti vakoiluverkoston vuoksi Amerikan ensimmäisen salakirjoituksen ja koodijärjestelmän.


title: Culperin rinki

text: Culperin ringin toiminta alkoi syksyllä 1778 ja kohdistui aluksi brittien miehittämään New Yorkin kaupunkiin. Myöhemmin rinki ulotti toimintansa myös vapaussodan eteläisille sotanäyttämöille. Vakoiluverkoston suurin saavutus tapahtui vuonna 1780, kun se paljasti brittien suunnitelman hyökätä Ranskan armeijaa vastaan Rhode Islandilla. Ilman verkoston varoituksia ranskalais-amerikkalainen liittouma olisi saattanut tuhoutua yllätyshyökkäyksen seurauksena.


title: Culperin rinki

text: Vaikka Culperin rinki koostui pääosin miehistä, monet tarinat väittävät, että ryhmään kuului ainakin yksi nainen. Ringin toiminta ei vapaussodan aikana osoittautunut erityisen menestyksekkääksi, eikä Siirtokuntien armeijan voitto perustunut sen saavutuksiin.


title: Garryaceae

text: Garryaceae on muutamalajinen koppisiemenisiin kuuluva kasviheimo, jossa on vain kaksi sukua. Niistä toinen on koristekasvikäytössä oleva kiiltopensaat ("Aucuba") ja toinen "Garrya".


title: Garryaceae

text: "Garryaceae"-heimon kasvit ovat ainavihantia pensaita tai puita. Niiden lehtiasento on vastakkainen, ja kukin lehtipari on vaihtelevissa määrin kasvanut yhteen kannoistaan; lehdet ovat korvakkeettomia. Kukinto sijaitsee oksan päässä ja siinä on neljälukuiset ja yksineuvoiset kukat. Vain toinen kehäkiehkura on hyvin kehittynyt. Hedekukissa on emiön jäänne, emikukissa sen sijaan ei ole joutoheteitä. Sikiäin on kehänalainen ja yhdislehtinen, kussakin emilehdessä on yksi siemenaihe. Hedelmä on marja. Siemenet ovat paksukuorisia, ja niissä on hemiselluloosainen endospermi ja lyhyt alkio.


title: Garryaceae

text: Heimon lajeilla on kaksi erillistä levinneisyysaluetta. Toinen on Pohjois-Amerikan länsiosissa, Keski-Amerikassa ja Isoilla Antilleilla, toinen Itä-Aasiassa ja Himalajalla.


title: Garryaceae

text: Heimossa on kaksi sukua: amerikkalainen "Garrya" ja aasialainen kiiltopensaat ("Aucuba"). Edellisessä on 13 lajia, jälkimmäisessä neljä.


title: Muodonmuutoksia

text: Muodonmuutoksia (, ”Muodonmuutosten kirjat”) on Ovidiuksen kirjoittama latinankielinen runoteos. Se kertoo yli 250 kreikkalais-roomalaisen mytologian myyttiä ja kuvaa maailman historian sen luomisesta Julius Caesarin jumalaksi korottamiseen myyttis-historiallisena esityksenä. Runoelmaa voidaan pitää Ovidiuksen pääteoksena.


title: Muodonmuutoksia

text: Vaikka "Muodonmuutoksia" voidaan lukea eeppiseksi runoelmaksi, sen luokittelu on vaikeaa teoksen vaihtelevien tyylien ja sävyjen vuoksi. Keskeinen teema runoelmassa ovat sen nimen mukaisesti erilaiset muodonmuutokset eli "metamorfoosit". Ovidius sai aiheensa muodonmuutoksista kertovasta runoudesta ja varhaisemmista myyteistä. Ovidius kuitenkin kuvaa myytit vapaasti omalla tavallaan. Teos on merkittävä lähde antiikin mytologiaan ja monet sen kertomukset tunnetaan ennen kaikkea tai jopa pelkästään Ovidiuksen esittämässä muodossa.


title: Muodonmuutoksia

text: Teos on eräs läntisen kirjallisuuden vaikutusvaltaisimpia ja juuri sen kuvaukset antiikin myyteistä ovat vaikuttaneet lukuisiin kirjailijoihin ja taiteilijoihin erityisesti renessanssin aikana.


title: Muodonmuutoksia

text:
Ovidius eli vuosina 43 eaa. – 17/18 jaa. Hänen varhaisemmat teoksensa, kuten runoelmat "Rakastamisen taito" ("Ars amatoria") ja "Rakkauden parannuskeinot" ("Remedia amoris"), olivat aiheiltaan kevyempiä. Niiden jälkeen Ovidius selvästi katsoi, että hänen oli aika siirtyä vakavampiin aiheisiin ja laajempiin eepoksiin. "Muodonmuutoksia"-teoksessa hän tarjosi kreikkalais-roomalaisesta mytologiasta kaikenkattavan esityksen. Teos oli lähes valmis vuonna 8 jaa. juuri ennen Ovidiuksen karkotusta Roomasta. Ovidius oli osoittanut oppineisuutta mytologian alalla jo varhaisemmissa teoksissaan, ja muun muassa "Rakastamisen taito" viittaa myytteihin usein. Myös kokoelma "Heroides" oli liittynyt lähes kokonaan myyttien maailmaan. Samaan aikaan "Muodonmuutosten" kanssa Ovidius kirjoitti teosta "Fasti", joka käsitteli roomalaista kalenteria ja vuodenkierron eri juhliin liittyviä myyttejä.
Erilaiset muodonmuutoskuvaukset, kuten kuvaukset ihmisten muuttumisesta erilaisiksi eläimiksi, kasveiksi ja luonnonilmiöiksi, ovat antiikin ajan mytologiassa yleinen aihe. Luonnonilmiöitä on näin selitetty esittämällä ne antropomorfisessa muodossa, toisin sanoen niiden taustalle on oletettu inhimillinen tekijä tai ihmissielu, kun ihminen on joskus aiemmin muuttunut esimerkiksi linnuksi tai puuksi. Ovidiukselle ja hänen aikanaan yleisemminkin myytit toimivat korkeammalla tasolla, eettisinä kertomuksina, jotka suhtautuivat roomalaisen yhteiskunnan moraaliin ja arvoihin, sekä henkilöhahmojen tunteiden ja näiden kohtaamien psykologisten ongelmien esityksenä. Näin myytit saivat hänen käsittelyssään uuden merkityksen.


title: Muodonmuutoksia

text: Ovidiuksen teos sai perusideansa hellenistisen kirjallisuuden muodonmuutosrunouden lajityypistä. Tämän lajityypin varhaisin edustaja oli Boioksen "Ornithogonia", joka käsitteli ihmisten muuttumisia linnuiksi. Ovidiuksen ystävä Aemilius Macer jäljitteli sitä latinaksi. Myöhemmiltä hellenistisiltä runoilijoilta tunnetaan ainakin kolme "Muodonmuutoksia"-nimistä teosta, joihin lukeutuu muun muassa Parthenioksen tämänniminen runoelma. Näistä teoksista tiedetään kuitenkin vain vähän. Paremmin tunnetaan Nikandros Kolofonilaisen runoelma "Heteroiumena", jota myyteistä kirjoittanut Antoninus Liberalis hyödynsi.


title: Muodonmuutoksia

text:
Osa "Muodonmuutosten" aineistosta on peräisin varhaisemmasta eeppisestä runoudesta, kuten Homerokselta ja Vergiliukselta. Osan Ovidius taas sai kreikkalaisesta tragediasta, kuten Euripideeltä. Osa aineistosta on puolestaan peräisin vähemmän tunnetuista ja huonommin säilyneistä eräänlaisista mytologian käsikirjoista. Näitä ovat muun muassa Parthenioksen, Antoninus Liberaliksen ja Apollodoroksen kreikankieliset teokset sekä Hyginuksen latinankielinen teos.
Ovidius kuitenkin pyrki ajalleen tyypillisesti poikkeamaan suuresti esikuvistaan ja selvästi muokkasi kaikkea aineistoaan huolimatta aineiston alkuperästä. Antiikin kirjallisuudessa usein esiintyvien myyttien tapauksessa, kuten Ion myytissä, Ovidius järjestelee ja muokkaa aineistoa niin, että voi tuoda esille omat suosikkiaiheensa ja painottaa teoksensa pääteemoja. Vähemmän tunnettujen myyttien tapauksessa Ovidiuksella oli enemmän mahdollisuutta käyttää omia luovia kykyjään aineiston laajentamiseksi. Ovidiuksen teos oli huomattavasti aiempia muodonmuutosmyyttikokoelmia laajempi, ja lisäksi sovelsi kronologista kehystä ja liitti itsensä Rooman historiankirjoitukseen.


title: Muodonmuutoksia

text: Ovidius sanoo itse heittäneensä käsikirjoituksensa tuleen ennen lähtöään Roomasta maanpakoon. Käsikirjoitusta ei tuolloin vielä oltu viimeistelty julkaisukuntoon. Lähes valmiista käsikirjoituksesta oli kuitenkin jo liikkeellä kopioita, jotka todennäköisesti poikkesivat toisistaan jonkin verran.


title: Muodonmuutoksia

text: Ovidiuksen teos oli ensimmäisillä vuosisadoilla hyvin suosittu. Tuolta ajalta siitä ei kuitenkaan ole säilynyt yhtään käsikirjoitusta eikä edes sellaisen katkelmaa. Käsikirjoitusta ei tunneta edes karolingisen renessanssin ajalta, jolloin antiikin kirjallisuuden kopiointi lisääntyi huomattavasti. 800- ja 900-luvuilta teoksesta tunnetaan joitakin katkelmia. Teoksen ensimmäiset kokonaiset käsikirjoitukset ovat peräisin 1000-luvulta. Tämän jälkeen runoelma sai jälleen uutta suosiota ja sitä kopioitiin siinä määrin, että ajalta ennen kirjapainotaitoa runoelmasta tunnetaan noin 400 käsikirjoitusta. Kokonaisia käsikirjoituksia tai merkittävimpiä katkelmia on yhteensä noin 45. Ne kaikki palautuvat yhteen gallialaiseen arkkityyppin.


title: Muodonmuutoksia

text: Nikolaes Heinsius teki merkittävää työtä teoksen käsikirjoitusten kokoamiseksi 1600-luvulla. Hän kokosi yli 100 käsikirjoitusta ja sai tietoja lukuisista muista kirjeenvaihdon välityksellä.


title: Muodonmuutoksia

text: Käsikirjoitushistorian vuoksi teoksesta ei ole saatu muodostettua yhtä täysin tyydyttävää ja yleisesti hyväksyttyä tekstiversiota. Runoelmasta on kaksi nykyaikaista kriittistä laitosta: Toinen on William S. Andersonin (Teubner, 1977) ja toinen R. J. Tarrantin (Oxford Clarendon Press, 2004) toimittama.


title: Muodonmuutoksia

text: Ovidiuksen teos käsittää 15 kirjaa ja kertoo noin 250 myyttitarinaa. Runoelma on kirjoitettu eeppiselle runoudelle tyypillisesti daktyylisessä heksametrissa, siinä missä Ovidiuksen kaikki muut teokset on kirjoitettu elegiamitassa. Eeppiselle runoudelle tyypillisesti runoelma on myös hyvin pitkä. Näistä piirteistä huolimatta teos ei kuitenkaan ole puhtaasti eeppinen runoelma, koska se ei seuraa minkään yhden päähenkilön vaiheita. Se on ennemmin kokoelma hajanaisia kertomuksia, joita toistuvat teemat ja kerrontatekniikka sitovat yhteen.


title: Muodonmuutoksia

text: Ovidiuksen teos alkaa eeppiselle runoudelle lajityypillisellä muusien avuksipyytämisellä (I.1–4) ja päättyy harvinaisemmin epilogiin, jossa Ovidius ennustaa maineensa ja teoksensa elävän niin kauan, kun Roomalla on maita ja alamaisia (XV.871–879).


title: Muodonmuutoksia

text: Myyttikertomukset Ovidius esittää suurin piirtein kronologisessa järjestyksessä. Myyttien ristiriitaisuuksien vuoksi tämä ei kuitenkaan ole aina täysin mahdollista. Kronologia etenee maailman luomisesta Ovidiuksen omaan aikaan eli keisari Augustuksen aikaan. Aikajärjestyksen ohella kertomuksia on liitetty yhteen esimerkiksi yhteisten henkilöiden, paikkojen tai tapahtumien perusteella, tai erilaisilla löyhillä aasinsilloilla.


title: Muodonmuutoksia

text: Kronologisesta järjestyksestä huolimatta tutkijat ovat jakaneet teoksen kertomukset aiheen perusteella kolmeen osaan seuraavasti:Kertomuksia yhdistää ennen kaikkea se, että jokaiseen liittyy joku vähintään pieni muodonmuutos. Muodonmuutokset kuvaavat sitä teoksen perusajatusta, ettei maailma pysy paikallaan vaan on jatkuvan muutoksen alainen. Muutos esitetään oleellisena osana maailmaa ja luontoa: kaikki luonnossa tapahtuva synty, kasvu, kukoistus ja kuolema on muutosta.


title: Muodonmuutoksia

text: Muodonmuutoksia on monenlaisia, esimerkiksi ihmisen muuttuminen eläimeksi (kuten Ion muuttuminen lehmäksi), kasviksi (Dafnen muuttuminen laakeripuuksi) tai muuksi luonnonkohteeksi (neidon muuttuminen lähteeksi); eläinten muuttuminen ihmisiksi (Ion muuttuminen takaisin ihmiseksi, kansan luominen muurahaisista); nymfin muuttuminen luonnonilmiöksi (Ekhon muuttuminen kaiuksi); ja esineen muuttuminen tähtikuvioksi (Ariadnen kruunu).


title: Muodonmuutoksia

text: Eräs toistuvista teemoista runoelmassa on Ovidiuksen muiden teosten tavoin rakkaus, elämänvoiman osa, joka henkilöityy Amorin eli Cupidon hahmoon. Tämä roomalaisen pantheonin vähäpätöisempiin jumaluuksiin kuuluva jumala liikuttelee sekä ihmisiä että jumalia ja tekee muut jumalat usein nöyryytetyiksi ja naurunalaisiksi.


title: Muodonmuutoksia

text: Ovidius sisällyttää teokseensa useita antiikin kirjallisuuden lajityyppejä: siitä on löydettävissä muun muassa tragediaa, novellimaisia rakkaustarinoita, hymnejä jumalille, sankarien ylistyksiä, valitusrunoja, paimenruno tai sellaisen parodia, oikeuspuheita, sisäisiä monologeja, rakkauskirje sekä pythagoralainen filosofinen opetusrunoelma. Osa kertomuksista esitetään episodeina toisten kertomusten sisällä.


title: Muodonmuutoksia

text: Tässä on lueteltu merkittävimpiä teoksen kertomuksista ja henkilöhahmoista kirjoittain; nimistön osalta on seurattu suomennosta, jossa kreikkalaiset nimet ovat muutoin yleensä kreikkalaisessa muodossa, mutta jumalten nimet roomalaisessa muodossa:


title: Muodonmuutoksia

text: Kirja I – Kaaos · kosmoksen synty · ihmisen luominen · ihmiskunnan neljä aikakautta (kulta-, hopea-, pronssi- ja rauta-aika) · giganttien kapina · Lykaon · suuri tulva · Deukalion ja Pyrrha · Python · Apollo ja Dafne · Tempen sola ja Peneios · Io · Argos, Pan ja syrinks · Epafos ja Faethon.


title: Muodonmuutoksia

text: Kirja II – Auringon palatsi · Faethon ja Foibos · maailmanpalo · Klymene ja heliadit · Cygnus · Juppiter ja Kallisto · korppi ja varis · Apollo ja Koronis · Okyrhoe · Apollon karja ja Battos · Mercurius ja Herse · Pallas ja Aglauroksen kateus · Juppiter ja Europe.


title: Muodonmuutoksia

text: Kirja III – Kadmos ja Theban perustaminen · Diana ja Aktaion · Semele ja Bacchuksen syntymä · Teiresias · Narkissos ja Ekho · Pentheus ja Bacchus · Akoites ja Maionian merimiehet.


title: Muodonmuutoksia

text: Kirja IV – Minyaan tyttäret · Pyramos ja Thisbe · Mars ja Venus · Aurinko, Leukothoe ja Klytie · Salmakis ja Hermafroditos · Minyaan tytärten muodonmuutos · Athamas ja Ino · Kadmos ja Harmonia · Perseus, Atlas ja Andromeda · Korallien synty · Medusan hiukset.


title: Muodonmuutoksia

text: Kirja V – Perseuksen taistelu Kefeuksen hovissa · Perseus, Proitos ja Polydektes · Pallas kohtaa muusat Helikon-vuorella · Pyreneus · Pieroksen tyttäret · Ceres ja Tyfoeus · Proserpinan ryöstö · Kyane · Askalafos · seireenit · Arethusa ja Alfeios · Triptolemos ja Lynkos.


title: Muodonmuutoksia

text: Kirja VI – Pallas ja Arakhne · Niobe ja Latona · lyykialaiset talonpojat · Apollo ja Marsyas · Pelops · Tereus, Prokne ja Filomela · Boreas ja Oreithyia · Kalais ja Zetes.


title: Muodonmuutoksia

text: Kirja VII – Medeia ja Iason · Medeia ja Aison · Medeia ja Pelias · Aigeus ja Theseus · Minos · Aiakos ja Ateenan lähetystö · rutto Aiginassa · myrmidonit · Kefalos, Prokris ja Aurora · Dianan koira.


title: Muodonmuutoksia

text: Kirja VIII – Minos, Nisos ja Skylla · Minotauros ja labyrintti · Theseus ja Ariadne · Daidalos ja Ikaros · Perdiks, Meleagros ja Kalydonin metsäkarju · Althaia ja Meleagros · Akheloos ja nymfit · ekhinadit ja Perimele · Filemon ja Baukis · Erysikhthon ja Mestra.


title: Muodonmuutoksia

text: Kirja IX – Akheloos ja Herakles · Herakles, Nessos, Likhas ja Deianeira · Herakleen kuolema ja jumalaksi korottaminen (apoteoosi) · Alkmene ja Herakleen syntymä · Dryope · Iolaos ja Kallirhoen pojat · Byblis ja Kaunos · Ifis ja Ianthe.


title: Muodonmuutoksia

text: Kirja X – Orfeus ja Eurydike · Kyparissos · Juppiter ja Ganymedes · Apollo ja Hyakinthos · Amathusin häpeät · Pygmalion · Kinyras ja Myrrha · Venus ja Adonis · Atalante ja Hippomenes.


title: Muodonmuutoksia

text: Kirja XI – Orfeuksen kuolema · Midas · Pan ja Apollo · Troijan perustaminen · Peleus ja Thetis · Daidalion ja Khione · Keyks ja Alkyone · Alkyone ja Morfeus · Aisakos ja Hesperie.


title: Muodonmuutoksia

text: Kirja XII – Sotaretki Troijaa vastaan · Troijan sota · Akhilleus ja Kyknos · Kainis · lapiittien ja kentaurien tappelu · Nestor ja Herakles · Akhilleuksen kuolema.


title: Muodonmuutoksia

text: Kirja XIII – Aias, Odysseus ja Akhilleuksen aseet · Troijan kukistuminen · Hekabe, Polyksene, Polydoros ja Polymestor · Auroran suru ja memnonidit · Aineiaan matkat Delokseen ja Sisiliaan · Anioksen lapset · Orionin tyttäret · Skylla · Akis, Galateia ja Polyfemos · Skylla ja Glaukos.


title: Muodonmuutoksia

text: Kirja XIV – Glaukos, Kirke ja Skylla · Aineiaan matka Italiaan · Aineiaan käynti manalassa ja Sibylla · Akhaimenideen tarina Polyfemoksesta · Aioloksen tuulisäkki · laistrygonit · Kirken saari · Picus ja Canens · Caietan hautaus · Diomedes · Apulian paimen ja nymfit · Kybele ja Aineiaan laivat · Ardean tuho ja Turnuksen kuolema · Aineiaan voitto ja jumalaksi korottaminen · Alban kuninkaat · Pomona ja Vertumnus · Rooman perustaminen ja sabiinit · Romuluksen ja Hersilian jumalaksi korottaminen.


title: Muodonmuutoksia

text: Kirja XV – Numa ja Krotonin perustaminen · Pythagoraan opit · Numan kuolema ja Egeria · Hippolytos · Tages · Romuluksen keihäs · Cipus · Asklepios · Julius Caesarin teot ja jumalaksi korottaminen · Augustuksen ylistys · epilogi.


title: Muodonmuutoksia

text: Ovidiuksen teoksella on ollut huomattava vaikutus länsimaiseen kulttuuriin erityisesti renessanssiaikana. Sen kohtauksia on kuvattu lukemattomissa tunnettujen taiteilijoiden maalauksissa ja kuvapatsaissa, ja se on vaikuttanut huomattavasti kirjallisuuteen. Teoksen merkitys on siinä, että vaikkakaan suurin osa Ovidiuksen kertomista myyteistä ei ollut peräisin häneltä itseltään vaan Hesiodokselta ja Homerokselta, monille myöhemmille taiteilijoille juuri hänen teoksensa oli lähde näihin myytteihin ja esitti näin kertomuksista sen version, johon myöhemmät taiteilijat perustivat omat teoksensa.


title: Muodonmuutoksia

text: Tämän vuoksi onkin esitetty, että eurooppalainen taide voisi olla ilman Ovidiuksen "Muodonmuutoksia" jopa köyhempi kuin ilman Homeroksen teoksia. Teos on inspiroinut muun muassa Geoffrey Chauceria, William Shakespearea, Dantea, Giovanni Boccacciota sekä Tiziania. Ovidiuksen teoksen ja sen inspiroimien taideteosten kautta tunnetaan edelleen lukemattomat antiikin ajalta peräisin olevat ajatukset ja käsitteet, kuten Asklepioksen ja Mercuriuksen sauva, Amorin nuolet, Feeniks-lintu, Minervan pöllö tai Arkadian paratiisimaisuus.


title: Siili Solutions

text: Siili Solutions Oyj on suomalainen ohjelmistoyritys, joka on perustettu vuonna 2005. Yhtiöllä on yli 700 työntekijää ja liikevaihdon ennakoidaan olevan vuonna 2018 noin 66–72 miljoonaa euroa. Siili Solutions toimii Suomessa Helsingissä, Oulussa, Seinäjoella ja Tampereella, sekä ulkomailla USA:n Piilaaksossa ja Detroitissa, Saksan Berliinissä ja Stuttgartissa sekä Puolan Wrocławissa ja Szczecinissä. Yhtiön toimitusjohtaja on Timo Luhtaniemi.


title: Siili Solutions

text: Yhtiön ensisijaisina asiakkaina ovat yritykset sekä valtion- ja kunnallishallinto. Asiakkaat toimivat pääosin seuraavilla toimialoilla: finanssi, julkishallinto, tietoliikenne, media, teollisuus ja palvelut. Siili Solutionsin asiakkaita ovat mm. OP, Nokia, HERE, Tekla, Maa- ja metsätalousministeriö, Eläketurvakeskus, Elisa ja Ahlstrom. Yhtiön kymmenen suurinta asiakasta muodostivat yhteensä 74% liikevaihdosta vuonna 2013.


title: Siili Solutions

text: Siili Solutions on osallistunut kolme kertaa Suomen parhaat työpaikat -kilpailuun, jonka järjestää Great Place to Work Institute. Vuonna 2015 se sijoittui 10.:ksi yleisessä sarjassa. Yhtiön työntekijämäärä on kasvanut kuudessa vuodessa 326 henkilöllä (v. 12/2010: 84 ja 6/2016: 410) ja esimerkiksi vuoden 2014 kasvusta 68 oli uusia rekrytointeja ja yritysostojen kautta noin 100 henkilöä. . Vuonna 2017 TiVi (ent.Tietoviikko) -lehti listasi Siilin Suomen 66. suurimmaksi ICT-yritykseksi .


title: Siili Solutions

text: Yhtiö toimii Suomessa Helsingin Ruoholahdessa, Oulun Aeroportissa, Tampereen Tulli Business Parkissa ja Seinäjoella. Ouluun yhtiö laajentui kesällä 2013 ostamalla paikallisen Comvise-yhtiön. Samassa yhteydessä se sulki Jyväskylässä olleen toimipaikan. Vuonna 2014 Siili aloitti kansainvälisen toiminnan ostamalla elokuussa Avaus Consultingin, joka toimi Helsingin lisäksi Puolan Wrocłavissa, sekä perustamalla uuden yhtiön Saksan Berliiniin.


title: Siili Solutions

text: Seinäjoelle yhtiö laajentui talvella 2017 ostamalla paikallisen Comia-yhtiön


title: Siili Solutions

text:
Yhtiön alkuperäisiin perustajiin kuuluva Timo Luhtaniemi (s. 1963) on toiminut yhtiön toimitusjohtajana vuoden 2017 joulukuusta alkaen. Tätä ennen toimitusjohtajana oli
Seppo Kuula (s. 1967) vuosina 2010-2017. Hän on koulutukseltaan DI ja aiemmat työnantajat ovat: Efore, ADC, Elektrobit, NetHawk ja Mesaplexx. TiVi (ent.Tietoviikko) -lehti on valinnut hänet vuoden IT-alan 100 vaikuttavinta bisnes-listalle vuosina 2014 , 2015 ja 2016 . Ohjelmistoyrittäjät ry valitsi hänet vuoden 2014 ohjelmistoyrittäjäksi.


title: Siili Solutions

text: Siili Solutionsin hallitukseen kuuluu vuonna 2018:


title: Siili Solutions

text: Siili Solutions toimi vuosina 2005-2009 pääasiassa IT-alan resurssien välittäjänä ja alkoi kehittää omaa palvelutarjoomaa vasta vuonna 2010 Seppo Kuulan aloittaessa toimitusjohtajana. Tämän jälkeen yhtiön koko yli kolminkertaistui viidessä vuodessa: vuoden 2010 liikevaihto oli 7,9 miljoonaa euroa ja vuoden 2014 liikevaihto oli 29,5 miljoonaa euroa.


title: Siili Solutions

text: Kasvua selittää osaksi yritysostot, joita on tehty Siili Solutionsin historian aikana yksitoista: Solagem v. 2007 , Complit v. 2009 , DevTrain v. 2010 , Fusion v. 2012 , Comvise v. 2013, CodeBakers v. 2014 ja Avaus Consulting v. 2014 . Avaus Consultingin sisaryhtiö Avaus Marketing Innovations jatkoi edelleen itsenäisenä yhtiönä. . Muutaman vuoden tauon jälkeen Siili Solutions jatkoi yritysostoja vuonna 2017: Omenia , Stormbit ja Comia sekä vuonna 2018: VALA Group .


title: Siili Solutions

text:
Siili listautui vuonna 2012 Nasdaq OMXH First North- listalle. Tämä oli ensimmäinen uusi pörssiyhtiö vuoden 2007 jälkeen, jolloin rakennusyhtiö SRV listautui.
Yhtiö ilmoitti helmikuussa 2015 käynnistävänsä selvitystyön mahdollisuudesta siirtyä First North -markkinapaikalta Nasdaq OMXH päälistalle, , jonne se siirtyi 20.4.2016.


title: Siili Solutions

text: Siili Solutionsin 20 suurimman omistajan joukossa on merkittäviä suomalaisia suursijoittajia kuten Keskinäinen Työeläkevakuutusyhtiö Elo, Keskinäinen Työeläkevakuutusyhtiö Varma, Keskinäinen Eläkevakuutusyhtiö Ilmarinen ja EQ Pohjoismaat Pienyhtiö. Yhtiöllä oli 31.5.2017 osakkeenomistajia 3906 kpl, joista 95% kotitalouksia.


title: Siili Solutions

text: Siilin osake sijoittui marraskuussa 2014 kärkikolmikkoon Nasdaqin ”European Small and Mid-Cap Awards” kilpailussa, jonka järjestää eurooppalaisia listayhtiöitä edustava European Issuers - järjestö ja eurooppalaisia pörsseja edustava FESE. .


title: Suomen euroviisukarsinta 1980

text: Suomen euroviisukarsinta 1980 oli kilpailu, jossa valittiin Suomen edustaja vuoden 1980 Eurovision laulukilpailuun. Kilpailu käytiin kutsukilpailuna, jossa 12 suomalaissäveltäjää kutsuttiin kilpailuun, mutta kutsutuista Sami Hurmerinta kieltäytyi, joten kilpailussa kuultiin 11 kappaletta. Kaikki kappaleet kilpailivat 12. tammikuuta pidetyssä semifinaalissa, jossa asiantuntijaraati pisteytti kappaleet skaalalla yhdestä kuuteen ja kuusi parasta valittiin finaaliin. Jännityksen säilyttämiseksi vain jatkoon menijät julkistettiin. Yleisö oli kuitenkin lopputuloksista huomattavan eri mieltä raatien kanssa ja semifinaalin jälkeen Yleisradion ohjelmapäivystys tukkeutui tv-katsojien ollessa pettyneitä tulokseen. Erityisesti oltiin pettyneitä kaikkien iskelmällisten kappaleiden karsiutumiseen.


title: Suomen euroviisukarsinta 1980

text: Finaali lähetettiin Tampereen Ristimäestä 8. maaliskuuta ja samassa lähetyksessä lähetettiin myös Suomen Interviisukarsinnan finaali. Lähetys nähtiin suorana YLE TV1:ssä kello 19.30 alkaen. Uutisten kohdalla oli tauko, ja tuloslähetys nähtiin YLE TV2:ssa kello 21.00. Finaalissa voittajan valitsivat alueraadit ympäri Suomea. Kapellimestarina toimi euroviisujen osalta Ossi Runne ja interviisujen osalta Risto Hiltunen.


title: Suomen euroviisukarsinta 1980

text:
Kaikki kappaleet esitti Marion Rung. Karsinnan voittokappale "Hyvästi yö" korjasi voiton Intervision laulukilpailussa, Puolan Sopotissa.
Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: Herra Huu (piirrossarja)

text: Herra Huu () on tšekkoslovakialainen vuonna 1990 valmistunut 13-osainen animaatiosarja. Sarja perustuu suomalaisen kirjailijan Hannu Mäkelän luomaan samannimiseen hahmoon.


title: Herra Huu (piirrossarja)

text: Suomessa jaksot 1–7 julkaistiin VHS-kasetilla, jonka julkaisi Forum Film Oy Ab. Suomenkielisinä ääninäyttelijöinä toimivat Heikki Määttänen, Misa Palander ja Jukka Voutilainen.


title: Herra Huu (piirrossarja)

text: Jaksojen tšekinkieliset nimet:


title: Eukko Pikkurilli

text: Eukko Pikkurilli (Mrs. Pepperpot) on kirjailija Alf Proysenin luoma kuvitteellinen henkilö. Eukko Pikkurilli on satumainen hahmo, joka pääasiassa kutistuu pieneksi tee-lusikan kokoiseksi ja pienenä hän ymmärtää eläinten kieltä. Eukko Pikkurillistä on tehty myös VHS-videoita.


title: Eukko Pikkurilli

text: 1. Voi, minä kutistun (sisältää jaksot: Voi, minä kutistun, Kadonnut hattu, Eukko Pikkurilli povaa tee-lehdistä, Eukko Pikkurilli mansikassa, Eukko Pikkurilli maalarina, Vallattomat kanit, Eukko Pikkurilli leikkinukkena) Kesto: 60 min.


title: Eukko Pikkurilli

text: 2. Eukko Pikkurilli lastenvahtina (sisältää jaksot: Hajamielinen Kapu, Eukko Pikkurilli lastenvahtina, Liisa-tytön syntymäpäivä, Mikko-ketun onnettomuus, Eukko Pikkurilli ja Liisa-tyttö, Eukko Pikkurilli urkuina) Kesto: 50 min.


title: Eukko Pikkurilli

text: 3. Kätketty aarre (sisältää jaksot: Eukko Pikkurilli ja todistaja, Kätketty aarre, Hirviön tuhoaminen, Kattohaikaran muna, Kauneuskilpailun voittaja, Eukko Pikkurilli ja kaunis Mona Lisa) Kesto: 60 min.


title: Yelp

text: Yelp on yhdysvaltalainen pörssiyhtiö, jonka kehittämä palvelu kerää tietoja paikallisista yrityksistä ja julkaisee käyttäjien arvioita niistä verkkosivustollaan ja mobiilisovelluksessaan. Yritys perustettiin vuonna 2004.


title: Yelp

text: Yritys julkaisee verkkoselaimella ja mobiililaitteilla käytettävää palvelua, jolla voi löytää paikallisia palvelualan yrityksiä, kuten ravintoloita, lääkäreitä ja kampaamoita. Suomeen palvelu tuli vuonna 2012. Se muistuttaa suomalaista Eat.fi-palvelua. Yelpiin käyttäjät voivat laittaa esimerkiksi arvosteluja, kuvia ja videoita.


title: Yelp

text: Yelpiin voi myös laittaa maksullisia mainoksia. Mainokset on merkitty sivustolla tekstillä "Yelp-mainokset". Mainostajat eivät voi muuttaa arviointeja.


title: Yelp

text: Palveluun voi luoda ilmaisen tilin.


title: Emmanuel Rivière

text: Emmanuel Rivière (s. 3. maaliskuuta 1990 Le Lamentin, Martinique, Ranska) on ranskalainen jalkapalloilija, joka edustaa kaudella 2014–2015 Englannin Valioliigan Newcastle Unitedia. Pelipaikaltaan hän on hyökkääjä.


title: Emmanuel Rivière

text: Rivière aloitti ammattilaisuransa AS Saint-Étiennessä, jota edustaen hän teki ensiesiintymisensä Ranskan pääsarjassa Ligue 1:ssä helmikuussa 2009. Hän kuului kaudet 2009–2010 ja 2010–2011 seuran runkopelaajiin. Kesällä 2011 samassa sarjassa pelannut Toulouse FC hankki Rivièren kuudella miljoonalla eurolla. Hän edusti Toulousea puolitoista kautta, kunnes toisella sarjatasolla Ligue 2:ssa pelannut AS Monaco FC osti hänet neljällä miljoonalla eurolla tammikuussa 2013. Kausi päättyi Monacon nousuun. Kausi 2013–2014 oli Rivièrelle menestys, sillä nousijajoukkue Monaco sijoittui sarjassa toiseksi, ja hän pelasi ensimmäisen kymmenen maalin sarjakautensa. Heinäkuussa 2014 Englannin Valioliigan Newcastle United hankki Rivièren 6,4 miljoonalla eurolla.


title: Queen of the Clouds

text: Queen of the Clouds on ruotsalaisen laulaja-lauluntekijä Tove Lon esikoisalbumi, joka julkaistiin 24. syyskuuta 2014. Albumilta on julkaistu kaksi singleä, "Habits (Stay High)" sekä "Talking Body". Albumi debytoi Suomen virallisen listan sijalla 47, ja se nousi ylimmillään sijalle 33. Albumi pysyi listalla yhteensä 21 viikkoa.


title: Queen of the Clouds

text: "Queen of the Clouds" on jaettu kolmeen osaan, joiden nimet ovat "The Sex", "The Love" sekä "The Pain". Albumin sanoitukset keskittyvät parisuhteen päättymiseen ja artistin omiin kokemuksiin suhteissa. Sen nimi tulee kappaleesta "Not on Drugs". Lon mukaan nimi kuvaa hänen tunnettaan Truth Serum-EP:n suosion jälkeen.


title: Keltinmäen kirkko

text: Keltinmäen kirkko on Jyväskylässä Keltinmäen kaupunginosan Keltinkeskuksessa sijaitseva, vuonna 1992 valmistunut evankelis-luterilainen kirkko. Sen on suunnitellut jyväskyläläinen arkkitehti Olavi Noronen.


title: Keltinmäen kirkko

text: Keltinmäen kirkossa on Tuomen Urkurakentamon 15-äänikertaiset urut. Ne otettiin käyttöön kesällä vuonna 1993.


title: Keltinmäen kirkko

text: Yksi teema kirkon arkkitehtuurissa on valo. Se näkyy muun muassa kirkon pyöreässä lasialttarissa, jolle laskeutuu ylhäältä voimakas valo. Lisäksi valoa kuvastavat lattiaan piirretyt liekit, kattorakenteen sädemäiset muodot ja pihan kiveys.


title: Keltinmäen kirkko

text: Uskonnollinen symboliikka näkyy myös kirkon ulko-ovia ympäröivästä mosaiikkityöstä. Sen on sanottu kuvaavan kirkkoon tulevia särkyneitä ja rikkinäisiä ihmisiä.


title: Keltinmäen kirkko

text: Kirkon tekstiilit on on suunnitellut Eija Arminen. Alttaritaideteoksen, jonka nimi on "Kuolleiden ylösnousemus", on tehnyt Penni Rainio.


title: Keltinmäen kirkko

text: Kirkossa on myös "Raamatun tie" -lyijylasiteos, jonka on tehnyt taiteilija Andrij Stasevskij vuonna 2005.


Jääkiekon maailmanmestaruuskilpailut 2020 järjestetään Sveitsissä, kilpailupaikkakuntina toimivat Zürich ja Lausanne.


title: Jääkiekon maailmanmestaruuskilpailut 2020

text: Sveitsi valittiin järjestäjämaaksi, koska se oli ainoa isännyyttä hakenut maa.


title: I Knew I Loved You

text: I Knew I Loved You on australialaisen popduo Savage Gardenin kappale heidän toiselta, Affirmation-studialbumilta. Se pääsi heti julkaisuviikollaan Billboard Hot 100-listan kärkeen, jonka myötä siitä tuli yhtyeen toinen yhdysvaltalaisen singlelistan kärkeen päässyt single "Truly Madly Deeplyn" jälkeen. Kolmannen listaykkösviikon jälkeen Mariah Careyn "Thank God I Found You", jolla myös vierailevat Joe ja 98 Degrees, otti listan kärjen haltuunsa. Myöhemmin se palasi takaisin listan kärkeen neljänneksi ja viimeiseksi viikoksi.


title: I Knew I Loved You

text: Se oli viimeisin australialaisartistin tai yhtyeen esittämä kappale, joka on saavuttanut "Billboard Hot 100"-listan kärjen yli kahteentoista vuoteen kunnes Gotye saavutti listan kärjen yhdessä vierailevan artistin Kimbran kanssa singlellä "Somebody That I Used to Know" vuonna 2012.


title: I Knew I Loved You

text: Musiikkivideo vierailee senaikainen naispuolinen teininäyttelijä Kirsten Dunst, joka esiintyy Darren Hayesin ihastuksena. Videon ohjasi Kevin Bray.


title: Valehtelevat viettelijät (4. tuotantokausi)

text: Yhdysvaltalaisen televisiosarjan "Valehtelevat viettelijät" neljäs tuotantokausi alkoi Yhdysvalloissa ABC Family-kanavalla 11. kesäkuuta 2013. Se koostuu 24:stä jaksosta, jotka kuvattiin maalis-marraskuussa 2013.


text: Kauden ensimmäinen jakso jatkaa siitä mihin kolmas kausi päättyi. Tytöt pelasti palavasta metsärakennuksesta punatakkinen henkilö, jonka he epäilevät olevan Alison. He alkavat etsiä vastauksia, jotka voisivat johdattaa Alisonin olinpaikkaan. Tyttöjen on käsiteltävä myös komisario Wildenin murhaa, samalla kun "A" edelleen sekaantuu heidän yksityiselämiinsä. Arian vanhemmat Ella ja Byron Montgomery eivät kuulu enää pääosakastiin.


text: Neljäs kausi on ollut sekä arvostelu- että yleisömenestys; sen avausjakso sai lähes kolme miljoonaa ja päätösjakso yli kolme miljoonaa katsojaa. Suomessa Sub-kanava aloitti neljännen kauden esittämisen 26. syyskuuta 2015. Kauden ensimmäistä jaksoa edeltää Kuvioiden kertaus -kertausjakso, jossa käydään uudestaan läpi kolmen ensimmäisen kauden tapahtumia. Aiemmasta poiketen Sub esittää nyt kaksi jaksoa peräkkäin joka lauantai.


text: Kauden alkupuolisko käsittelee komisario Darren Wildenin salaperäistä kuolemaa. Edellisellä kaudella Hannan äiti Ashley ajoi hänen ylitseen autolla. Arian ja Hannan upottama poliisiauto ilmestyi Rosewoodin kirkon eteen sireenit päällä ja tietokoneella pyöri video, jossa Ashley ajoi Wildenin yli. Sen jälkeen näkyi kuinka Jenna ja Shana raahasivat Wildenin pois paikalta. Myöhemmin Ashley pidätetään Wildenin murhasta epäiltynä. Tilanne näyttää pahalta, joten Hanna ja muut tytöt keskittyvät selvittämään A:n henkilöllisyyden ja samalla Wildenin oikean tappajan. A saa Tobyn epäilemään äitinsä kuolemaa, joka ei ehkä ollutkaan itsemurha. Aria yrittää päästä tunteistaan Ezraa kohtaan eroon etsimällä uutta miesseuraa. Emily loukkaa itsensä A-jahdissa, mikä vaarantaa hänen uimarinuransa.


text: Kauden toisella puoliskolla selviää Alisonin mahdollinen olemassaolo, jolloin tytöt lähtevät Rosewoodin naapurikaupunkiin, synkkään Ravenswoodiin, etsimään tietoja hänestä. Halloween-spesiaalijaksossa tytöt kohtaavat vihdoin ilmielävän Alisonin, joka kertoo olevansa yhä vaarassa ja ettei voi palata takaisin. Jakso toimi lähtölaukauksena "Ravenswood"-nimiselle spin-off-sarjalle.


title: Adam Pavlásek

text: Adam Pavlásek (s. 8. lokakuuta 1994 Bílovec) on tšekkiläinen tennispelaaja. Parhaimmillaan hän on ollut kaksinpelissä ATP-listan sijalla 99 kesäkuussa 2016. Tammikuussa 2015 Pavlásek edusti maataan Hopman Cupissa, jossa hän ollessaan maailmanlistan sijalla 239 voitti maailmanlistan sijalla 19 olleen Fabio Fogninin ottaen suurimman voiton urallaan.


title: Bermuda talviolympialaisissa 2014

text: Bermuda osallistui Sotšin talviolympialaisiin 2014. Bermudan ainoa edustaja oli maastohiihtäjä Tucker Murphy, joka toimi myös joukkueen lipunkantajana avajaisissa.


title: Bermuda talviolympialaisissa 2014

text: Bermuda sai yhden maapaikan maastohiihtoon.


title: Bermuda talviolympialaisissa 2014

text: Murphy sijoittui miesten 15 kilometrin perinteisen hiihtotavan kilpailussa 84:nneksi. Hän paransi sijoitustaan edellisistä talviolympialaisista neljällä sijalla.


title: Somethin’ Bad

text: Somethin' Bad on yhdysvaltalaisten countrymusiikkiartistien Miranda Lambertin ja Carrie Underwoodin kappale. Kappaleen sanoittivat Chris DeStefano, Brett James sekä Priscilla Renea. Se julkaistiin Lambertin viidennen, Platinum-studioalbumin toisena singlenä. Kappaleen ensiesitys oli vuoden 2014 Billboard Music Awardsissa 18. toukokuuta 2014 ja tuli myyntiin seuraavana päivänä.


title: Somethin’ Bad

text: "Somethin' Bad" saavutti Billboard Hot Country Songs-listan kärjen, jonka myötä siitä tuli Underwoodin kolmastoista sekä Lambertin viides kyseisen listan kärjen saavuttanut single. Se on ensimmäinen listan kärjen saavuttanut kahden artistin esittämä kappale, jonka molemmat osapuolet ovat soolouralla olevia naisartisteja sitten vuonna 1994 julkaistun Reba McEntiren ja Linda Davisin kappaleen "Does He Love You".


title: Somethin’ Bad

text: Kaksikko saavutti 5. joulukuuta 2014 Grammy-ehdokkuuden kategoriassa "Paras country duo/joukkoesitys".


title: Vuoden isä

text: Vuoden isä -palkinto on Suomen sosiaali- ja terveysministeriön vuosittain jakama palkinto, jonka saajista tekee esityksen Väestöliitto. Vuodesta 2006 jaettu palkinto on tarkoitettu henkilölle, joka on edistänyt omalla esimerkillään ja toiminnallaan isyyden merkityksen tunnistamista ja lisännyt näin sen arvostusta. Päätöksen palkinnon saajasta tekevät vuorovuosin sosiaali- ja terveysministeri ja peruspalveluministeri, ja palkinnot jaetaan vuosittain isänpäivän tienoilla.


title: Vuoden isä

text: Sosiaali- ja terveysministeriön sivustolla palkinnon tavoitteista kerrotaan näin:"Palkinnolla halutaan vaikuttaa siihen, että aktiivinen isyys saisi enemmän jalansijaa yleisessä ajattelutavassa. Tavoitteena on vahvistaa isyyttä, tukea työn ja perheen yhteensovittamista, edistää lapsen etua sekä miesten ja naisten tasa-arvoa."


title: Vuoden isä

text:
Vuonna 2010 palkinto jaettiin ensi kerran useammalle isälle samana vuonna. Kolmen isän palkitsemista sosiaali- ja terveysministeri Juha Rehula perusteli sillä, että se mahdollistaa isyyden monipuolisten roolien esille tuomisen.
Vuoden 2011 isä -palkinto jaettiin kolmelle aktiivisesta ja monipuolisesta isyydestä. Lisäksi peruspalveluministeri Maria Guzenina-Richardson jakoi Isyyden puolestapuhuja -kunniamaininnan isyystutkijalle, kasvatustieteen tohtori, emeritus yliopistonlehtori Jouko Huttuselle.
Peruspalveluministeri Paula Risikko myönsi palkinnot kolmelle isälle:
Palkinnot luovutti peruspalveluministeri Susanna Huovinen erityisistä ansioista työn ja perhe-elämän yhteensovittamisessa.
Vuonna 2014 raati halusi nostaa esiin työn ja perheen yhteensovittamisen merkityksen ja työnantajien roolin isämyönteisen työpaikkakulttuurin rakentajina.


title: Vuoden isä

text:
Vuoden 2015 teemana olivat isien vanhempainvapaiden käytön
vahvistaminen, eroisyys ja vuoroasuminen. Näiden teemojen lisäsi nostettiin esiin myös isien aktiivinen osallistuminen järjestötoimintaan ja isyyttä tukevan ryhmätoiminnan organisoiminen.


title: Kouvolan Hiihtoseura

text: Kouvolan Hiihtoseura (KHS) on Kouvolan alueella toimiva talviurheiluun keskittynyt urheiluseura. Se on perustettu 24. marraskuuta 1924. Nykyisin seurassa on noin 300 jäsentä ja lajeina ovat maastohiihto, alppihiihto, mäkihyppy sekä yhdistetty. Tunnettuja Kouvolan Hiihtoseuran riveissä urheilleita ovat mm. maastohiihtäjät Juha Lallukka ja Lauri Lepistö


title: Kuhmo-Ski

text: Kuhmo-Ski on Kuhmon kunnan alueella toimiva maastohiihdon ja ampumahiihdon erikoisseura. Seura on perustettu vuonna 1989. Nykyisin seurassa on noin 350 jäsentä ja se on Nuoren Suomen sinettiseura. Juho Mikkonen on yksi tunnetuista Kuhmo-Skin hiihtäjistä.


title: Vuoden 2014 Atlantin hurrikaanikausi

text: Vuoden 2014 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2014.


title: Vuoden 2014 Atlantin hurrikaanikausi

text: Kausi oli keskimääräistä rauhallisempi: vain yksi hurrikaani tuli maihin Yhdysvaltojen itärannikolla. Kauden aikana muodostui yhdeksän trooppista matalapainetta, joista kahdeksan sai nimen. Lukumäärä on pienin vuoden 1997 jälkeen.


title: Vuoden 2014 Atlantin hurrikaanikausi

text: Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se on silti aktiivinen yli 24 tuntia ja jos se muodostuu tropiikissa tai subtropiikissa. Trooppista matalapainetta sanotaan trooppiseksi myrskyksi, jos sen tuulennopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuulennopeus ylittää 33 m/s.


title: Vuoden 2014 Atlantin hurrikaanikausi

text: Vuonna 2014 kaikkiaan kahdeksan myrskyä sai nimen. Niistä kuusi oli hurrikaaneja ja kaksi voimakkaita hurrikaaneja (Saffirin–Simpsonin hurrikaaniasteikolla vähintään luokassa 3).


title: Vuoden 2014 Atlantin hurrikaanikausi

text: Kauden myrskyistä eniten kuolemantapauksia aiheutti hurrikaani Cristobal, joka pysyi lähes koko ajan merialueilla. Seitsemän ihmistä sai surmansa: kaksi heistä hukkui Yhdysvaltojen itärannikolla, neljä kuolemaa liittyi tulviin Hispaniolan saarella ja yksi kuolema tulvaan Providencialesin saarella Turks- ja Caicossaarilla.


title: Vuoden 2014 Atlantin hurrikaanikausi

text: Kauden voimakkain myrsky oli Gonzalo, joka voimistui Saffirin–Simpsonin hurrikaaniasteikolla luokkaan 4. Se oli Atlantin voimakkain hurrikaani vuoden 2010 hurrikaani Igorin jälkeen.


title: Vuoden 2014 Atlantin hurrikaanikausi

text: Hurrikaani Arthur oli vuoden 2014 ainoa Yhdysvaltojen manneralueelle tullut hurrikaani ja voimakkain sellainen kuuteen vuoteen. Se ei aiheuttanut kuolemantapauksia Yhdysvalloissa, ja sen aineelliset tuhot olivat vähäiset tuon suuruusluokan myrskyksi.


title: Vuoden 2014 Atlantin hurrikaanikausi

text: Sekä Fay että Gonzalo tekivät pahoja tuhoja Bermudalla 12. ja 18. lokakuuta.


title: Oulun Hiihtoseura

text: Oulun Hiihtoseura ry (OHS) on Oulussa toimiva talviurheiluun erikoistunut urheiluseura. Seura perustettiin vuonna 1902, kun Tervahiihtoa järjestänyt paikallinen urheiluväki päätti järjestäytyä omaksi seurakseen. Tervahiihto on pysynyt tärkeänä perinteenä seuran toiminnassa ja se järjestettiin vuonna 2011 jo 122. kerran. Maastohiihto ja ampumahiihto ovat kuuluneet seuran lajivalikoimaan keskeisesti koko sen historian ajan, mutta seuran väreissä on vuosien varrella ollut mahdollista harrastaa myös suunnistusta.


title: Lomasankarit

text: Lomasankarit (työnimeltään "Seikkailu Kreikassa", ) on Taavi Vartian ohjaama suomalais-kreikkalainen nuortenelokuva, joka sai ensi-iltansa 31. lokakuuta 2014. Elokuvan pääosissa näyttelevät Nuutti Konttinen, Ville Myllyrinne, Laura Malmivaara, Veikka Vainikka sekä Emil Auno. Elokuvassa esiintyy rooleissa myös useita kreikkalaisia näyttelijöitä. Elokuva kuvattiin Kreikassa Kosin saarella huhti–kesäkuussa 2014.


title: Lomasankarit

text: Elokuva kertoo Tonista (Nuutti Konttinen) joka lähtee perheineen lomamatkalle Kosille, mutta loman aikana Tonin onkin pelastettava paikallinen tyttö Adriána (Ifigéneia Tzóla) kidnappaajien kynsistä.


title: Hämeenlinnan Hiihtoseura

text: Hämeenlinnan Hiihtoseura on Hämeenlinnassa toimiva talviurheiluun keskittynyt urheiluseura. Seura perustettiin 2. joulukuuta 1924. Nykyisin seurassa on yli 250 jäsentä maastohiihdon ollessa päälajina.


title: Hämeenlinnan Hiihtoseura

text: Hämeenlinnan Hiihtoseuran hiihtäjiä ovat muiden muassa Laura Mononen, Maija Hakala, Anni Kainulainen ja Matti Hakala.


title: Suomen euroviisukarsinta 1981

text: Suomen euroviisukarsinta 1981 oli kilpailu, jossa valittiin Suomen edustaja vuoden 1981 Eurovision laulukilpailuun. Kilpailu järjestettiin kutsukilpailuna, jossa 15 suomalaissäveltäjää kutsuttiin säveltämään kappale kilpailuun. Säveltäjät saivat itse valita kappaleiden sanoittajat ja esittäjät. Kaikki kutsutut suostuivat kilpailuun. Kappaleet kilpailivat semifinaalissa 29. tammikuuta, ja postikorttiäänestäjät äänestivät niistä kahdeksan finaaliin. Mahdollisesti semifinaalissa oli siirrytty postikorttiäänestykseen siksi, että edellisenä vuotena karsinnan semifinaalissa asiantuntijaraadin oli kritisoitu pudottavan kaikki iskelmällisimmät teokset. Postikorttiääniä vastaanotettiin 265 573.


title: Suomen euroviisukarsinta 1981

text: Finaali pidettiin lauantaina 21. helmikuuta ja televisioitiin suorana YLE TV1:ssä kello 19.30. Finaalia pidettiin korkeatasoisena, mutta toisaalta asiantuntijaraadin näkemyksiä pidettiin kansan näkemyksestä eroavana, ja erityisesti pettymystä herätti postikorttiäänestyksen voittaneen Frederikin seitsemäs sija. Myös juontaja Erkki Pohjanheimon euroviisuinstituutiota vähättelevä juontotyyli herätti huomiota. Kapellimestarina toimi Ossi Runne.


title: Suomen euroviisukarsinta 1981

text: Finaalin tuomariston muodostivat puheenjohtaja Heikki Seppälä, Åke Granholm, Marion Rung, John Wikström, Arto Pajukallio, Upi Sorvali, Liisa Lääveri, Jarmo Porola, Kati Bergman ja Lasse Mårtenson.


title: Suomen euroviisukarsinta 1981

text: Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: Curt Nyström Stoopendaal

text: Curt Nyström Stoopendaal (25. kesäkuuta 1893 – 27. heinäkuuta 1965) oli ruotsalainen kuvittaja. Äitinsä Jenny Nyströmin tavoin hän oli tunnettu erityisesti joulukuvistaan.


title: Curt Nyström Stoopendaal

text: Curt Nyström Stoopendaal aloitti ylioppilastutkinnon jälkeen lääketieteen opinnot mutta jätti ne kesken opiskellakseen taidekoulussa. Hän työskenteli mainospiirtäjänä mutta vuonna 1934 alkoi maalata kortteja Axel Eliassons Konstförlag -kustantamolle.


title: Miehen työ (palkinto)

text: Miehen työ -palkinto on Tasa-arvoasiain neuvottelukunnan vuosittain jakama palkinto henkilölle tai taholle, joka on edistänyt sukupuolten tasa-arvon toteutumista erityisesti miehiin tai poikiin liittyen, edistänyt miesten ja poikien emansipaatiota ja purkanut kapeita sukupuolirooleja. Palkintoa on jaettu vuodesta 1998.


title: Miehen työ (palkinto)

text:
Ensimmäiset Miehen työ -palkinnot 1998 myönnettiin miesten harjoittaman väkivallan vastaisesta työstä Lyömätön linja ry:lle, Jussi-projektille, Mobile-tukiasemille sekä Pasi Aholalle ja Timo Mikkilälle.
Palkintoja ei jaettu.
Vuonna 2000 palkittiin aktiivisen isyyden sekä mieskaveritoiminnan tukemisesta miesaktivistit Hannu Säävälä ja Eero Keinänen sekä oululainen CCC Software Professionals Oy.
Vuonna 2001 palkinnon suvaitsevaisuuteen ja tasa-arvoon pyrkivän miehen mallin vahvistamisesta saivat vantaalaisen Jääsydämet -jääkiekkojoukkueen valmentajat Ilkka ja Ville Turkka.
Tamperelainen miestutkija Arto Jokinen palkittiin vuonna 2002 kriittisen miestutkimuksen pitkäjänteisestä edistämisestä.
Vuonna 2003 Miehen työ -palkinnon sai Seta ry:n pääsihteeri Jussi Nissinen miesten ja naisten moninaisuuden esiin nostamisesta ja tukemisesta erityisesti seksuaalisuuden ja sukupuolisuuden alueella.
Kirjailija Reko Lundán palkittiin naisiin kohdistuvan väkivallan esiinnostamisesta taiteen keinoin vuonna 2004.
Vuonna 2005 palkittiin Jyväskylän yliopiston kasvatustieteen tohtori Jouko Huttunen uraauurtavasta isyystutkimuksesta ja pitkäjänteisestä vaikuttamisesta isyyden arvon nostamiseksi.
Tasa-arvotietoisesta ja sukupuolisensitiivisestä kasvatustyöstä alakouluikäisten opetuksessa palkittiin kajaanilaisen Teppanan koulun luokanopettaja Aaro Heikkinen.
Maahanmuuttajamiesten parissa tehtävästä tasa-arvotyöstä palkittiin yhteisötyöntekijä Hilmi Oral Oulun seudun Setlementin Ystävyystalosta.
Miehen työ -palkinto 2008 myönnettiin poliisitarkastaja Mikko Lampikoskelle tasa-arvotyöstä poliisitoiminnassa.
Miehen työ -palkinto 2009 annettiin brittiläiselle sosiologille, professori Jeff Hearnille, joka on tehnyt merkittävää sukupuolentutkimusta, ollut kehittämässä kriittisen miestutkimuksen periaatteita ja teoriaa sekä vaikuttanut olennaisesti myös suomalaiseen alan tutkimukseen.


title: Miehen työ (palkinto)

text:
Vuonna 2010 Miehen työ -palkinnot annettiin elokuvaohjaajille, jotka olivat dokumenttielokuvissaan ansiokkaasti käsitelleet suomalaisia miehiä. Palkinnon saivat Joonas Berghäll ja Mika Hotakainen elokuvasta "Miesten vuoro", Visa Koiso-Kanttila elokuvasta "Miehen kuva" ja Mika Ronkainen elokuvasta "Freetime Machos".
Vuonna 2011 palkittiin STTK:n asiantuntija Ralf Sund, joka on herättänyt keskustelua eronneiden miesten oikeudesta isyyteen ja lasten oikeudesta kumpaankin vanhempaan.
Setlementtinuorten Hämeen piiri ry palkittiin 2012 poikien parissa tehdystä sukupuolisensitiivisestä työstä ”Kölvi”-projektissa.
Uraauurtavasta miesaktivismista palkittiin 2013 Lasse Reijomaa.
Vuonna 2014 Tasa-arvoasiain neuvottelukunta myönsi Miehen työ -palkinnon helsinkiläiselle Poikien Talolle ja tamperelaiselle Miesten kansalaistalo Mattilalle.
Palkinto myönnettiin Miessakit ry:lle miesten hyvinvointia tukevasta työstä.


title: Gorkin autotehdas

text: Gorkin autotehdas on venäläisen GAZin autotehdas, joka sijaitsee Nižni Novgorodissa.


title: Gorkin autotehdas

text: Neuvostoliiton korkein neuvosto ja Ford Motor Company solmivat 31. toukokuuta 1929 sopimuksen kevyiden ja kuorma-autojen tuotannosta lisenssillä. Valmistettaviksi malleiksi valittiin Ford-A-henkilöauto ja Ford-AA-kuorma-auto. Tuotanto alkoi pienessä Gudok Oktjabrja -kokoonpanoverstaassa kokoamalla 10 Ford-AA-kuorma-autoa vuonna 1930.


title: Gorkin autotehdas

text:
Henry Fordin kanssa tehdyn sopimuksen perusteella pystytettiin Albert Kahnin arkkitehtitoimiston suunnittelema GAZ-tehdas Nižni Novgorodiin, joka pian nimettiin uudelleen runoilija Maksim Gorkin mukaan Gorkiksi. Ensimmäiset 1,5 tonnin kuorma-autot valmistuivat tehtaasta tammikuussa 1932.
Neuvostoliittolaiset insinöörit uudistivat autoa, johon tuli vahvistettu vaihdelaatikko, ohjausmekanismi ja ilmansuodatin. Autot valmistettiin kokonaan kotimaisista osista 1933 lähtien. Vuonna 1934 puusta ja pahvista valmistettu ohjaamo muutettiin metallirakenteiseksi ja katto dermatiiniiksi, joka oli nitroselluloosalla vahvistettua puuvillakangasta.


title: Gorkin autotehdas

text:
Tehtaan tuotanto käsitti aluksi pääasiassa Fordin lisenssituotteita.
Toisen maailmansodan jälkeen käynnistyi kohtalaisen nopeasti jo sotavuosina aloitetun suunnittelun tuloksena uuden, hyvin nykyaikaisen henkilöauton, GAZ M-20 Pobedan ja 31 vuotta lähes muutoksitta tuotetun GAZ-51-kuorma-auton valmistaminen.


title: Paavo Karttunen

text: Paavo Heikki Karttunen (s. 27. helmikuuta 1951 Sotkamo) oli Kankaanpään kaupunginjohtaja vuosina 2003–2016


title: Paavo Karttunen

text: Karttunen oli Puumalan kunnansihteeri vuosina 1978–1981, Vetelin kunnanjohtaja vuosina 1983–1984 ja Nivalan kunnan-/kaupunginjohtaja 1984–2003. Hän on puhunut Kankaanpään ja Lavian kuntaliitoksen puolesta.


title: Major League Baseball -kausi 1941

text: Major League Baseball -kauden 1941 päätteeksi pelatussa World Series -ottelusarjassa kohtasivat New York Yankees ja Brooklyn Dodgers. Yhdeksäs MLB:n All-Star -ottelu pelattiin Briggs Stadiumilla, Detroitissa, Michiganissa, 8. heinäkuuta 1941. AL voitti ottelun juoksuin 7–5.


title: Mårten Johansson

text: Mårten Johansson (s. 10. marraskuuta 1952 Porvoo) on ollut Raaseporin kaupunginjohtaja siitä lähtien, kun kaupunki syntyi kuntaliitoksessa vuoden 2009 alussa. Sitä ennen hän oli Tammisaaren kaupunginjohtaja vuodesta 2005. Hän oli Svensk Ungdomin pääsihteeri 1977–1979 ja puheenjohtaja vuosina 1979–1981, Pär Stenbäckin poliittinen sihteeri vuosina 1981 ja 1982–1983, Pellervon taloudellisen tutkimuslaitoksen tutkija vuonna 1985 ja Pohjoismaisen ministerineuvoston projektipäällikkö vuosina 1987–1997. Vuonna 2005 Tammisaaren kaupunginvaltuusto valitsi hänet yksimielisesti kaupunginjohtajaksi.


title: Mårten Johansson

text: Johanssonia on syytetty rattijuopumuksesta. Hänen mukaan tämä on valheellista, ja syyskuussa 2013 hän teki poliisille väitteistä tutkintapyynnön.


title: Vuoden sikateko

text: Vuoden sikateko on Suomen Sikayrittäjät ry:n vuosittain myöntama palkinto henkilölle tai yhteisölle, joka on toiminnallaan profiloitunut positiivisesti sika-alaa ja sikatalousyrittäjyyttä hyödyttävällä tai edistävällä tavalla.


title: Vuoden sikateko

text: Vuodesta 2006 jaettuun Vuoden sikateko -palkintoon liittyy Leo Karppasen tekemä tamminen puuveistos, joka kuvaa emakkoa imettämässä kahtatoista tyytyväistä porsasta. Palkinto luovutetaan kesäisin, usein maatalousnäyttelyn yhteydessä.


title: Vuoden sikateko

text: Vuoden sikateko 2006 -palkinnon sai Eläintautien torjuntayhdistys ETT:n toiminnanjohtaja, eläinlääkäri Pirjo Kortesniemi.


title: Vuoden sikateko

text: Vuoden 2007 sikateolla palkittiin Hattulalainen sianlihantuottaja Rita Wegelius. Tärkein palkinnon myöntöperuste oli tuottajan realistinen, mutta positiivinen esiintyminen maa- ja sikataloutta käsittelevissä asioissa eri tiedotusvälineissä.


title: Vuoden sikateko

text: Vuoden 2008 sikateolla palkittiin possutohtori, eläinlääkäri Katri Kaaro.


title: Vuoden sikateko

text: Vuoden 2009 palkittiin Satafood Kehittämisyhdistys kuluttajille suunnatun sianlihan markkinointiviestintähankkeen, Possupedia-verkkosivuston tuloksellisesta johtamisesta.


title: Vuoden sikateko

text: Vuoden 2010 sikateolla palkittiin Snellman Oy. Palkintoa perusteltiin sillä että Snellman pitkään profiloitunut tuottajakentässä hyvämaineisena yhteistyökumppanina ja etteivät yrityksen hyvä kannattavuus ja markkinoiden kilpailukykyisin tuottajahinta ole toisensa poissulkevia asioita.


title: Vuoden sikateko

text: Vuoden 2011 sikateosta palkittiin Helsingin Sanomat, joka sikayrittäjien järjestön mielestä on tuonut sikatalouteen liittyviä asioita monipuolisesti esille.


title: Vuoden sikateko

text: Vuoden 2012 sikateolla palkittiin iittiläiselle sikayrittäjä Ismo Eerolalle, joka on kehittänyt ennakkoluulottomasti lihaketjua pellolta pöytään.


title: Vuoden sikateko

text: Vuoden 2013 sikateolla palkittiin eläinlääkäri Camilla Munsterhjelm, joka on palkintotuomariston mukaan ollut keskeinen henkilö kansainvälisen Welfare Quality (WQ) -arvioinnin jalkauttamisessa suomalaisille sikatiloille.


title: Vuoden sikateko

text: Vuoden 2015 sikateolla palkittiin Timo Heikkilälle Ruskolta. Hänestä kerrottiin silloin, hän on ollut merkittävä taustavaikuttaja koko Suomen Sikayrittäjät ry:n toiminnan ajan.


title: Vuoden sikateko

text: Vuoden 2016 sikateolla palkittiin Kesko, koska yritys edistänyt näkyvästi kotimaisen ruoan arvostusta.


title: Vuoden sikateko

text: Vuoden 2017 sikateolla palkittiin Johan Backlund. Palkintoperusteluissa hänen mainitaan olevan edelläkävijä uusien toimintatapojen ja erilaisten teknisten ratkaisujen käyttöönotossa Suomessa. Lisäksi kiiteltiin siittä, että hän jakamaan saamaansa tietoa koko alaa hyödyntävästi.


title: Vuoden sikateko

text: Vuoden 2018 sikateolla palkittiin Metsästäjäliiton Kymen piiri. Heidän palkittiin koska estämiseksi kannustavat paikallisia metsästysseuroja villisika kannan vähentämiseen Kaakkois-Suomessa. Jottei Afrikkalaisen sikaruton (ASF) leviä suomeen.


title: Sonic Runners

text: Sonic Runners () on Sonic Teamin kehittämä tasohyppelypeli. Pelin on julkaissut Sega älypuhelimille helmikuussa 2015.


title: Olli Nuuttila

text: Olli Nuuttila toimi Pyhtään kunnanjohtajana vuodesta 2012 marraskuuhun 2018. Aiemmin hän oli Pyhtään kunnanhallituksen puheenjohtaja. Pyhtään kunnanvaltuuston valitessa kunnanjohtajan kesällä 2012 hän voitti Riitta-Liisa Reiterän 15-11.


title: Haris Vučkić

text: Haris Vučkić (s. 21. elokuuta 1992 Ljubljana, Slovenia) on slovenialainen jalkapalloilija, pelipaikaltaan hyökkäävä keskikenttäpelaaja. Hän edustaa kaudella 2014–2015 Englannin Valioliigan Newcastle Unitedia.


title: Haris Vučkić

text: Vučkić siirtyi Slovenian jalkapalloliigan NK Domžalesta Englannin Valioliigan Newcastle Unitediin kesken kauden 2008–2009. Vielä ensimmäisenä kevätkautenaan seurassa hän ei saanut peliminuutteja Valioliigassa. Elokuussa 2009 Vučkić teki ensiesiintymisensä sarjaottelussa Newcastlen paidassa, tosin sarjataso oli vaihtunut Mestaruussarjaan. Newcastle palasi takaisin pääsarjaan kaudeksi 2010–2011, mutta Vučkić joutui odottamaan ensimmäistä Valioliiga-otteluaan vielä seuraavaan kauteen pelaten sen lopulta elokuussa 2011. Liigaotteluita ehti kertyä neljä, kunnes helmikuussa 2012 Newcastle lainasi Vučkićin Mestaruussarjan Cardiff Cityyn. Kaudeksi 2012–2013 hän palasi Newcastleen, muttei päässyt kertaakaan liigassa kentälle koko kauden aikana. Vučkić jäi ilman peliaikaa myös seuraavan kauden alussa, mutta marraskuussa 2013 hänet lainattiin Ykkösliigan Rotherham Unitediin. Kaudeksi 2014–2015 Vučkić palasi jälleen Newcastleen vahvuuteen.


title: Haris Vučkić

text: Vučkić teki ensiesiintymisensä Slovenian maajoukkueessa vuonna 2012.


title: Don (täsmennyssivu)

text: Don voi tarkoittaa:


title: Naantalin sokeritehdas

text: Naantalin sokeritehdas oli vuosina 1953–1990 Naantalissa Naantalin sataman läheisyydessä toiminut juurikassokeritehdas. Tehdasta varten perustettiin vuonna 1951 yritys, Oy Juurikassokeri – Betsocker Ab, jonka pääomistaja oli Suomen Sokeri Osakeyhtiö, johon se vuonna 1980 fuusioitiin. Naantalissa valmistettiin pääasiassa kidesokeria suurasiakkaille ja teollisuudelle, mutta myös monet muut tuotantolaitokset saivat Naantalin tehtaalta raaka-ainetta jalostettavaksi. Juurikassokeritehtaan lopetettua vuonna 1990 tiloissa jatkoi Finnfeeds Finland Oy betaiinin valmistusta, jota oli valmistettu tehtaalla sivutuotteena jo vuodesta 1979 lähtien.


title: Naantalin sokeritehdas

text: Toisen maailmansodan jälkeen sokerijuurikkaan viljely lisääntyi voimakkaasti, ja juurikassadon jalostamiseksi tarvittiin Varsinais-Suomeen toinen juurikassokeritehdas vuonna 1918 perustetun Suomen Raakasokeritehdas Oy:n Salon sokeritehtaan lisäksi.


title: Naantalin sokeritehdas

text: Suomen Sokeri Osakeyhtiön strategiana oli lähteä tehdashankkeisiin mukaan osakkaana. Uutta juurikassokeritehdasta varten perustettiin yritys, Oy Juurikassokeri – Betsocker Ab, vuonna 1951. Suomen Sokeri omisti osakkeista 85 % ja säilytti yli 80 prosentin omistusosuuden koko yrityksen toiminta-ajan.


title: Naantalin sokeritehdas

text: Tehtaalle löytyi sopiva paikka Naantalin sataman tuntumasta, ja tehdas valmistui vuonna 1953. Naantalissa valmistettiin suurasiakkaille ja teollisuudelle kidesokeria. Sivutuotteina valmistettiin kuivattua rehua ja melassia. Tehtaan yhteydessä toimi astioimislaitos, jossa tehtiin nestemäisten tuotteiden astiointia tukku- ja vähittäispakkauksiin. Oy Juurikassokerin toimitusjohtajana oli vuosina 1952–1979 Pentti Sarkamies, joka teki paljon töitä myös sokerijuurikkaan viljelyn kehittämisen eteen.


title: Naantalin sokeritehdas

text: Mietoisissa sijaitsevan Ravean kartanon yksityinen omistajuus päättyi pitkäksi aikaa kun Oy Juurikassokeri osti sen koetilakseen vuonna 1959. Oy Juurikassokeri salaojitti ja peruskunnosti kartanon maat. Lisäksi paljon vanhaa rakennuskantaa purettiin ja uutta rakennettiin tilalle. Raveasta tuli oston myötä yksi Suomen neljästä sokerijuurikkaan koetilasta. Kartanon maiden peltopinta-ala oli vuonna 1986 85 hehtaaria ja siitä 56 hehtaaria sokerijuurikkaan viljelyssä. Lisäksi tila tuotti silpoydinhernettä ja ohraa.


title: Naantalin sokeritehdas

text: Suomen Sokerin jo lakkautettavaksi aiotulle Turussa sijaitsevalle Auran sokeritehtaalle saatiin lisää toimintavuosia, kun Naantalin ylijäämätuote, niin sanottu paksumehu (jälkituoteliuos), vietiin Auran tehtaalle, jossa se jatkojalostettiin palasokerin raaka-aineeksi. Naantalin sokeritehdas kehittyi itsenäiseksi tuotantolaitokseksi 1950-luvun lopulla, eikä enää ollut tarvetta kuljettaa paksumehua Auran tehtaalle, joten se lopetti toimintansa kesäkuussa 1961.


title: Naantalin sokeritehdas

text: Myöhemmin osa Naantalin tuotannosta, ruskeaa raakasokeria, vietiin Suomen Sokerin Kirkkonummen tehtaalle, jossa siitä jalostettiin tomu-, fariini- ja kidesokeria sekä sokeriliuosta. Naantalin tehtaalla aloitettiin käyttämään uutta kromatografista erotustekniikka vuonna 1978, ja 1979 aloitettiin sokerijuurikaspohjainen betaiinin valmistus. Betaiini on sokerijuurikkaan tuottama orgaaninen yhdiste, joka erotetaan ja puhdistetaan sokeriteollisuuden sivuvirroista.


title: Naantalin sokeritehdas

text: Suomen sokeriteollisuuden vuonna 1979 sopiman toimialarationalisointisopimuksen myötä Oy Juurikassokeri fuusioitiin Suomen Sokeri Oy:hyn kahden muun juurikassokeritehtaan kanssa vuonna 1980. Suomen Sokeri vaihtoi nimensä Cultor Oy:ksi vuonna 1990, ja samalla se lopetti Naantalin tehtaan toiminnan. Cultor siirsi Naantalin tuotannon tytäryhtiönsä Sucros Oy:n juurikassokeritehtaille.


title: Naantalin sokeritehdas

text: Juurikassokeritehtaan lopetettua vuonna 1990, tiloissa jatkoi Finnfeeds Finland Oy betaiinin valmistusta, jota oli valmistettu tehtaalla sivutuotteena jo vuodesta 1979 lähtien. Nykyisin tehtaalla valmistetaan myös inositolia, ja luonnollisen betaiinin valmistuksessa tehdas on maailman suurin. Sokeritehtaan juurikaspesulan tiloissa toimii natriumsilikaattiliuosta valmistava PQ Finland Oy. Yritys käyttää myös juurikkaiden pesua varten rakennettuja jätevesialtaita.


title: Diego Llorente

text: Diego Javier Llorente Ríos (s. 16. elokuuta 1993 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan keskuspuolustaja.


title: Diego Llorente

text: Llorente liittyi Real Madridin nuorisoakatemiaan vuonna 2002. Hän teki ensiesiintymisensä seuran reservijoukkueessa 24. maaliskuuta 2013 ottelussa Córdobaa vastaan, kun hän korvasi vaihdosta tullessaan loukkaantuneen Iván Gonzálezin.


title: Diego Llorente

text: Edustusjoukkueessa Llorente pelasi ensimmäistä kertaa 1. kesäkuuta 2013 kauden päätöskierroksella Osasunaa vastaan.


title: Diego Llorente

text: Kaudeksi 2015–2016 Llorente lainattiin Rayo Vallecanoon.


title: Tami Pohjola

text: Tami Pohjola (s. 2. marraskuuta 1996) on suomalainen viulisti. Hän voitti vuonna 2015 Kuopion viulukilpailun.


title: Tami Pohjola

text: Pohjola aloitti viulunsoiton opiskelun kolmevuotiaana Suzuki-menetelmällä, opiskeli sittemmin Savonlinnan musiikkiakatemian Viuluakatemiassa ja Sibelius-akatemiassa Reka Szilvayn opetuksessa.


title: Tami Pohjola

text: Pohjola valmistui Sibelius-lukiosta keväällä 2015.


title: Tami Pohjola

text: Pohjolan vanhemmat ovat viulisti Jukka Pohjola ja pianisti Naoko Ichihashi.


title: Suojeluskunta- ja Lotta Svärd -museo

text: Suojeluskunta- ja Lotta Svärd -museo on Seinäjoen keskustassa sijaitseva Etelä-Pohjanmaan maakuntamuseoon kuuluva sotahistoriallinen erikoismuseo. Museon toimintaa tukee Suojeluskunta- ja Lotta Svärd -museon Tuki ry.


title: Suojeluskunta- ja Lotta Svärd -museo

text: Museo toimii Alvar Aallon suunnittelemassa ja vuosina 1924–1926 rakennetussa Seinäjoen suojeluskuntatalossa, jossa toimi vuoteen 1944 saakka Etelä-Pohjanmaan suojeluskuntapiirin esikunnan sekä Lotta Svärd -järjestön toimitilat. Sotien jälkeen talo oli pitkään Nuorisoseuraliiton käytössä sekä esimerkiksi Seinäjoen kaupungin matkailutoimen ja kesäyliopiston tiloina. Viime vuosina iäkästä rakennusta on remontoitu ja museo olikin suljettuna kevään 2015. Museoon kuuluu päärakennuksen lisäksi kaksi muutakin samassa pihapiirissä olevaa rakennusta.


title: Suojeluskunta- ja Lotta Svärd -museo

text: Kolmikerroksisessa päärakennuksessa sijaitsevat museokaupan ja kokoustilojen lisäksi osa näyttelytiloista, joissa kerrotaan suojeluskunta- ja lottajärjestöjen sekä jääkäriliikkeen historiasta runsaan alkuperäisaineiston ja -esineistön avulla. Ylimmässä kerroksessa sijaitsevat piiripäällikkö, jääkärieversti Matti Laurilan työ- ja olohuoneet. Piharakennuksissa on museon toimiston lisäksi lisää näyttelytiloja, joissa on suojeluskuntien harjoitus- ja urheilutoimintaa esittelevä sekä Mannerheimin vuonna 1918 Seinäjoella sijainnutta päämajaa esittelevä näyttely.


title: Suojeluskunta- ja Lotta Svärd -museo

text: Museokaupassa myydään erityisesti Suojeluskunta- ja Lotta Svärd -järjestöihin liittyviä tuotteita, kirjallisuutta ja muita matkamuistoja. Museon sisäpihalla on vuonna 1988 pystytetty professori Pentti Papinahon veistämä Suojeluskuntalainen-patsas sekä Suojeluskuntapoika- ja lottareliefi.


title: Facundo Ferreyra

text: Facundo Ferreyra (s. 14. maaliskuuta 1991 Lomas de Zamora, Argentiina) on argentiinalainen jalkapalloilija, pelipaikaltaan hyökkääjä. Hän edustaa kaudella 2014–2015 Englannin Valioliigan Newcastle Unitedia.


title: Facundo Ferreyra

text: Ferreyra aloitti ammattilaisuransa Club Atlético Banfieldissä. Hän teki ensiesiintymisensä Argentiinan Primera Divisiónissa marraskuussa 2008. Ferreyran vastuu Banfieldissä kasvoi vähitellen. Ensimmäisenä kautenaan hän pelasi kuusi, toisenaan 18 ja kolmantena kautenaan 2011–2012 jo 32 ottelua. Elokuussa 2012 samassa sarjassa pelaava Club Atlético Vélez Sársfield hankki Ferreyran 1,6 miljoonalla eurolla. Ferreyra teki seuraavalla kaudella 22 ottelussa 16 maalia, ja heinäkuussa 2013 Ukrainan valioliigan FK Šah’tar Donetsk maksoi hänestä yhdeksän miljoonaa euroa. Ferreyra pelasi ensimmäisellä Ukrainan-kaudellaan 13 ottelua ja teki niissä kuusi maalia. Elokuussa 2014 Šah’tar Donetsk lainasi hänet kaudeksi 2014–2015 Englannin Valioliigan Newcastle Unitediin.


title: Näcken-luokka

text: Näcken-luokka (tyyppi A14) oli Ruotsin merivoimien kolmen 1970-luvun lopulla valmistetun sukellusveneen muodostama alusluokka.


title: Näcken-luokka

text: Alusten hankinnasta äänestettiin parlamentissa vuonna 1972 ja ne tilattiin 22. maaliskuuta 1973. Kaksi kantiset pisararunkoiset alukset varustettiin Kollmorgen-periskoopein. Niiden suurin sukellussyvyys oli noin 150 metriä. Data Saab NEPDS -järjestelmän kaksi Censor 932 -tietokonetta valvoivat voimansiirtoa sekä olivat taistelunjohtojärjestelmänä.


title: Näcken-luokka

text: Vuonna 1998 "Näcken" pidennettiin lisäämällä kahdeksan metrin Stirling AIP -yksikkö, joka mahdollisti sukellusajan pidentämisen parista päivästä muutamaan viikkoon.


title: Roger (jalkapalloilija)

text: Roger Machado Marques eli Roger (s. 25. huhtikuuta 1975 Porto Alegre, Brasilia) on brasilialainen entinen jalkapalloilija, pelipaikaltaan puolustaja. Peliuransa jälkeen hän on toiminut valmentajana.


title: Roger (jalkapalloilija)

text: Roger pelasi Brasilian pääsarjassa Campeonato Brasileiro Série A:ssa 13 kautta – ensin kymmenen kautta Grêmiossa (1994–2003) ja uran päätteksi kolme kautta Fluminensessa (2006–2008). Välissä hän pelasi kahden kauden ajan Japanin pääsarjan J. Leaguen Vissel Kobessa.


title: Roger (jalkapalloilija)

text: Brasilian maajoukkueessa Roger pelasi yhden ottelun vuonna 2001. Hän oli mukana Copa Américassa 2001.


title: Alessandro (jalkapalloilija)

text: Alessandro da Conceição Pinto eli Alessandro (s. 21. syyskuuta 1977 Campos dos Goytacazes, Brasilia) on brasilialainen entinen jalkapalloilija, pelipaikaltaan puolustaja.


title: Alessandro (jalkapalloilija)

text: Alessandro edusti koko uransa ajan brasilialaisia seuroja. Korkeimmalla sarjatasolla Campeonato Brasileiro Série A:ssa hän edusti Club de Regatas Vasco da Gamaa, Clube Atlético Paranaensea, Clube Atlético Mineiroa, Associação Desportiva São Caetanoa ja Botafogo de Futebol e Regatasia. Sarjan mestaruuden Alessandro voitti Vasco da Gamassa vuonna 1997 ja Atlético Paranaensessa vuonna 2001.


title: Alessandro (jalkapalloilija)

text: Brasilian maajoukkueessa Alessandro pelasi kolme ottelua vuonna 2001. Hän oli mukana Copa Américassa 2001.


title: Guilherme (jalkapalloilija, 1991)

text: Guilherme dos Santos Torres eli Guilherme (s. 14. maaliskuuta 1991 Santo André, Brasilia) on brasilialainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Italian pääsarjan Serie A:n Udinese Calciota.


title: Guilherme (jalkapalloilija, 1991)

text: Guilherme aloitti ammattilaisuransa Associação Portuguesa de Desportosissa, jossa hän pelasi Campeonato Brasileiro Série B:tä kausina 2009–2011. Kaudeksi 2012 Portuguesa nousi pääsarjaan Campeonato Brasileiro Série A:han, jossa Guilherme ehti pelata kuusi ottelua ennen siirtoaan saman sarjan Sport Club Corinthians Paulistaan elokuussa 2012. Corinthiansissa hän voitti heti samana vuonna seurajoukkueiden maailmanmestaruuden ja myöhemmin kauden 2013–2014 Recopa Sudamericanan. Pääsarjatason otteluita hän pelasi seurassa yhteensä 46. Elokuussa 2014 Italian pääsarjan Serie A:n Udinese Calcio osti Guilhermen 4,5 miljoonalla eurolla.


title: Guilherme

text: Guilherme on miehen etunimi.


title: Persialainen arkkitehtuuri

text: Persialainen arkkitehtuuri, myös iranilainen arkkitehtuuri, on nykyisen Iranin ja historiallisen Persian alueella sijaitsevaa arkkitehtuuria. Sen historia ulottuu aikaan n. 8000-6000 eaa., jolloin alueelle rakennettiin ensimmäiset sieltä löytyneet talot ja se käsittää niin yksinkertaiset asumukset, kuin alueen kulttuurille tyypilliset teehuoneet, puutarhat, paviljongit sekä "osan majesteettisimmista rakennuksista, joita maailmassa on koskaan nähty". Vaikka alueen pitkän historian aikana sen arkkitehtuuriin ovat vaikuttaneet useat eri etniset ja kulttuurilliset ryhmät, on persialainen arkkitehtuuri säilyttänyt itsenäisyytensä ja sen vaikutukset ulottuvat rajojen ylitse Lähi-idästä aina Kaukoitään asti. Yksi Iranin ulkopuolella sijaitsevista tunnetuimmista rakennuksista, jossa on nähtävissä persialaisen arkkitehtuurin vaikutuksia on Taj Mahal Intiassa. Persiaan erikoistuneen historioitsijan ja arkeologin Arthur Popen mukaan Iranin johtava taiteenala on aina ollut sen arkkitehtuuri, joka on ollut hallitsevassa asemassaan sekä aikana ennen islaminuskon leviämistä alueelle, että sen jälkeen.


title: Jorginho (jalkapalloilija, 1977)

text: Jorge Luiz Pereira de Sousa eli Jorginho (s. 6. toukokuuta 1977 Goiânia, Brasilia) on brasilialainen jalkapalloilija, pelipaikaltaan hyökkääväkeskikenttäpelaaja. Hän edustaa kaudella 2015 brasilialaista Grêmio Esportivo Anápolisia.


title: Suomen euroviisukarsinta 1982

text: Suomen euroviisukarsinta 1982 oli kilpailu, jossa valittiin Suomen edustaja vuoden 1982 Eurovision laulukilpailuun. Karsinta pidettiin jälleen kutsukilpailuna, jossa kymmenen suomalaissäveltäjää, Jukka Siikavire, Veikko Samuli, Toivo Kärki, Olli Ahvenlahti, Jim Pembroke, Upi Sorvali, Toni Edelmann, Kari Kuusamo, Nono Söderberg ja Kassu Halonen kutsuttiin säveltämään kappale karsintaan. Karsinnassa ei tällä kertaa ollut semifinaalia vaan kaikki kymmenen kappaletta kilpailivat suoraan Kulttuuritalolla perjantaina 19. helmikuuta pidetyssä finaalissa. Karsinnan suora lähetys alkoi YLE TV1:ssä kello 21.25. Esittäjän säveltäjien tuli valita neljän Yleisradion nimittämän ehdokkaan joukosta. He olivat Kojo, Ami Aspelund, Tapani Kansa ja lauluyhtye Opus 5. Kapellimestarina toimi Ossi Runne.


title: Suomen euroviisukarsinta 1982

text: Finaalin voittajan valitsi asiantuntijaraati, mutta raadin mielipide poikkesi selvästi kansan suosikeista, ja finaali-iltana tulosten ratkettua Yleisradion ohjelmapäivystys täyttyi tuloksesta valittavista katsojista.


title: Suomen euroviisukarsinta 1982

text: Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: Paulo Almeida

text: Paulo Almeida Santos (s. 20. huhtikuuta 1981 Itarantim, Brasilia) on brasilialainen jalkapalloilija, pelipaikaltaan puolustava keskikenttäpelaaja.


title: Paulo Almeida

text: Almeida on pelannut pääsarjatasolla Brasilian Campeonato Brasileiro Série A:n lisäksi Portugalin Primeira Ligan SL Benficassa kaudella 2004–2005 ja Iran Pro Leaguen Saba Qomissa kaudella 2010–2011. Hän on voittanut Brasilian mestaruuden Santosissa kaudella 2002 ja Portugalin mestaruuden Benficassa kaudella 2004–2005.


title: Paulo Almeida

text: Brasilian maajoukkueessa Almeida pelasi viisi ottelua vuonna 2003.


title: Opettajat ilman rajoja

text: Opettajat ilman rajoja -verkosto on verkosto opetus- ja kasvatusalan ammattilaisille. Verkoston mukaan se tarjoaa kotimaan kouluille materiaaleja globaalikasvatukseen, mahdollisuuden oman opettajuuden ja ammattitaidon käyttämiseen ja kehittämiseen, sekä mahdollisuuden tukea paikallisten opettajien osaamista kehityismaissa.


title: Opettajat ilman rajoja

text: Verkosto on useiden järjestöjen ja opetusalan toimijoiden yhteinen kansallinen verkosto, joka tarjoaa myös vapaaehtoisille mahdollisuutta toimia ja osallistua kehitysyhteistyöhön. Myös muissa maissa toimii järjestöjä samalla nimellä, mutta kansainvälistä kattojärjestelmää ei ole.


title: Opettajat ilman rajoja

text: Verkostoa koordinoi Kirkon Ulkomaanapu. Kirkon Ulkomaanavun mukaan Opettajat ilman rajoja -verkostoa johtaa asiantuntijoista koostuva ohjausryhmä. Ohjausryhmässä on Kirkon Ulkomaanavun mukaan edustettuina mm. Ulkoministeriö, Opetushallitus, OKM, Opettajakoulutuslaitos, Opettajien ammattijärjestö OAJ, CIMO, Kepa ry, Oulun ja Helsingin yliopistot ja Kirkkohallitus.


title: Opettajat ilman rajoja

text: Verkosto määrittelee yhdeksi tavoitteekseen auttaa kehitysmaiden opettajia kehittämään ja kasvattamaan heidän pedagogista ammattitaitoaan ja tällä tavalla varmistamaan laadukkaan opetuksen toteutumista hauraimmissa valtioissa. Verkosto toimii myös kotimaassa. Kirkon Ulkomaanavun mukaan verkosto kehittää ja jakaa kouluarkeen sopivia työvälineitä, malleja, menetelmiä ja uusia materiaaleja, jotka tukevat globaalikasvatusta Suomen kouluissa. Verkosto tarjoaa alan ammattilaisille mahdollisuuden laajentaa omaa osaamistaan 3–12 kuukauden vapaaehtoisjaksoilla kehittyvissä maissa.


title: Marit Sauramo

text: Bente-Marit Sauramo (s. 12. maaliskuuta 1954 Helsinki) on suomalainen oopperalaulaja ja laulupedagogi. Hän teki 1970-luvun lopulta alkaen monipuolisen uran dramaattisena sopraanona oopperarooleissa eri puolilla Eurooppaa, kunnes bussionnettomuus Genevessä halvaannutti hänet 1997. Hän palasi oopperalavoille alttorooleihin 2006, kunnes vetäytyi näyttämöiltä 2012 ja opetustehtävistä 2014.


title: Marit Sauramo

text: Marit Sauramo syntyi Helsingissä norjalais-suomalaisen isän ja ruotsalaissukuisen äidin tyttärenä. Hän opiskeli 1972–1975 Wienin musiikkiakatemiassa (Akademie für Musik und darstellende Kunst in Wien) Hilde Rössel-Majdanin johdolla, 1975–1976 Sibelius-Akatemiassa Jolanda di Maria Petrisin johdolla, sitten Hampurin musiikkikorkeakoulussa Naan Pöldin johdolla sekä Ingrid Bjonerin yksityisoppilaana.


title: Marit Sauramo

text: Sauramo lauloi Bayreuthin Wagner-musiikkijuhlien kuorossa 1976–1979 ja debytoi Suomen Kansallisoopperassa 1979 "Tannhäuserin" Elisabethina. 25-vuotiaana hänet nähtiin Sentana "Lentävässä hollantilaisessa" Saksan NDR-televisiossa. Vuosina 1980–1983 Sauramolla oli kiinnitys Kölnin oopperan oopperastudioon ja 19831985 solistikiinnitys Deutsche Oper am Rheiniin Düsseldorfissa. Vuosina 1985–1987 Sauramo oli ensimmäisenä sopraanona kiinnitettynä Oper der Stadt Hagenissa.


title: Marit Sauramo

text: Seuraavan kymmenen vuoden kuluessa, 1987–1997, Marit Sauramolla oli oopperasolistikiinnityksiä 16 maan kaupungeissa, kuten Kööpenhamina, Oslo, Tukholma, Dublin, Amsterdam, Antwerpen, Moskova, Lyon, Nantes, Madrid, Oviedo, Bern, Geneve, Sankt Gallen, Wien, Itä- ja Länsi-Berliini, Bonn, Dortmund, Düsseldorf, Hannover, Köln, München, Stuttgart, Savonlinnan oopperajuhlat, Eutin Festival, Bayreuth Festival ja Wexford Festival.